Karadžićevo prvo pojavljivanje pred haškim sudom\n31. juli/srpanj, 2008.\nSlika Radovana Karadžića posle hapšenja na naslovnoj stranici Blica\nŠtampa, kao i internet portali, danas donose nove fotografije Radovana Karadžića, bez brade i duge kose. Sarajevsko "Oslobođenje" na naslovnoj stranici donosi vest "Danas Karadžićevo pojavljivanje pred sudcima".\nRadovan Karadžić izjaviće pri prvome pojavljivanju pred Haškim sudom da ne priznaje tu instituciju, da se ne oseća krivim i izraziće svoje mišljenje o međunarodnoj zajednici, rekao je njegov brat Luka za ruski list Izvestija.\nOn je ponovio da je s američkom administracijom i šefom američkog izaslanstva na pregovorima u Dejtonu Ričardom Holbrukom postojao dogovor da Karadžića "neće dirati" ako se ne bude bavio politikom.\nLuka Karadžić je rekao da o dogovoru s Holbrukom "sve zna Jevegenij Primakov", bivši šef ruske diplomatije.\nDržavna televizija BHT1 obezbedila je direktan prenos iz Haga sa današnjeg pojavljivanja Radovana Karadžića pred Tribunalom, a u štampnim medijima je i danas glavna tema bivši lider Srba u BiH i njegovo izručenje u Scheveningen.\nŠtampa, kao i internet portali, danas donose nove fotografije Radovana Karadžića, bez brade i duge kose.\nSarajevsko "Oslobodjenje" na naslovnoj stranici donosi vest "Danas Karadžićevo pojavljivanje pred sudcima", dok "Dnevni avaz" Karadžića naziva "Paljanskim monstrumom".\n"Komedija sa Davidom Draganom Dabićem je, konačno, završena.Radovan Karadžić svoj komad neba gleda iz Scheveningena, gde je prebačen u zoru, kad svi spavaju i kad demonstranti obrijanih glava svode račune, hvaleći se poduhvatima u tuči s policijom", piše "Oslobođenje" u svom dnevnom komentaru.\nToperić: BiH kaska u EU integracijama


Vesti - Evropski parlament: Gradovi će imati ključnu ulogu u izradi EU politika SKGO - Vesti detaljno\nEvropski parlament: Gradovi će imati ključnu ulogu u izradi EU politika\nSaopštenje Saveta evropskih opština i regija (CEMR):\nOvo je velika pobeda za lokalne vlasti i njihove asocijacije. Članovi Evropskog parlamenta izglasali su 3. jula 2018. godine rezoluciju o “Ulozi gradova u institucionalnom okviru Evropske unije”, kojoj je cilj da ustanovi pravni osnov koji bi omogućio gradovima i asocijacijama koje ih predstavljaju, da formalno i sistemski budu uključeni u proces donošenja odluka u EU.\nZa gradove i šire gledano asocijacije lokalnih vlasti, ovo su bez sumnje, dobre vesti. Rezolucijom se eksplicitno zagovara konsolidacija uključivanja asocijacija lokalnih vlasti, poput CEMR, u kreiranje EU politika. Štaviše, ona ih poziva da postanu ključni partneri institucijama EU kroz stalan mehanizam strukturiranog dijaloga.\nReagujući na rezultat glasanja, Predsednik CEMR Stefano Bonakini je izjavio: “Za Savet evropskih opština i regija (CEMR) ne postoji alternativa modelu partnerskog upravljanja kojim se osigurava da sve lokalne i regionalne vlade i organizacije koje ih predstavljaju budu uključene u razvoj, implementaciju, praćenje i evaluaciju politika i zakonodavstva.\nDanas su članovi Evropskog parlamenta glasali za rezoluciju na plenarnom zasedanju. Ova rezolucija podrazumeva zahtev da CEMR bude trajno uključen u planiranje kreiranja EU politika, kroz strukturirani dijalog, gde je reč o lokalnim i regionalnim interesima. Ovo je značajan korak ka ulozi nacionalnih udruženja u institucionalnom okviru Unije.”\nBudući da je Evropski parlament odlučio u korist lokalnih vlasti i njihovih asocijacija, evo zbog čega verujemo da lokalne asocijacije, poput Saveta evropskih opština i regija, moraju biti u potpunosti prepoznate kao tela koja doprinose evropskom upravljanju.\nUdruženja lokalnih vlasti imaju tri jaka argumenta koji idu u prilog formalnoj ulozi u institucionalnom okviru Unije: oni pružaju povezanost, predzakonodavni doprinos i stručnost.\nPrirodno, gradonačelnici i lokalni odbornici su u jedinstvenoj poziciji da razumeju potrebe građana i da omoguće da zakonodavstvo EU bude zasnovano na realnim temeljima. Međutim, oni sami su ograničeni u svojim naporima da budu prisutni i pruže stručnost u celoj Evropi, što je od presudnog značaja za efikasno kreiranje politika. To mogu učiniti samo organizacije lokalnih vlasti, koja se sa problemima suočavaju na dnevnom nivou.\nOni su najbolje pozicionirani da pruže dragocene i ciljane inpute tokom zakonodavnog procesa, ali i u fazi pripreme zakona, kada se modeli politika i dalje definišu. Ovaj tehnički uvid i preporuka je zasnovana na znanju lokalnih lidera, praktičara i stručnjaka koji su suočeni sa stvarnošću na terenu.\nJoš 2001. godine Evropska komisija je u svojoj Beloj knjizi o upravljanju izrazila potrebu za sistematičnim dijalogom sa predstavnicima lokalnih i regionalnih vlasti kroz svoja nacionalna i evropska udruženja, u ranoj fazi izrade politika.\nNeke od teza iz Bele knjige, 15 godina kasnije postale su stvarnost s usvajanjem Urbane agende EU, što je dovelo do stvaranja 12 partnerstava.\nTaj model partnerskog upravljanja je pravi put, koji omogućava državama članicama, Komisiji, Parlamentu i lokalnim samoupravama da na jednakoj osnovi revidiraju postojeće zakonodavstvo i oblikuju buduće politike.\nAli priča se tu ne završava. Sada je na Komisiji i Savetu da pokažu na koji način konkretni predlozi koji proizilaze iz Partnerstva za Urbanu agendu EU mogu biti uzeti u obzir u budućim zakonodavnim predlozima.\nU Evropi koja se suočava sa velikim podelama, države članice i evropske institucije moraju produbiti svoje korene u lokalnim zajednicama. A ko osim lokalnih vlasti i njihovih udruženja čini neophodnu vezu sa Evropljanima? Nadajmo se da će Komisija i Savet uzeti u obzir rezoluciju Parlamenta i prepoznati da je ovakav način kreiranja politika pravi nosilac promena.\nLink ka sajtu CEMR >>>


Davenport: EU nema novih uslova za Srbiju\nNema novih uslova za Srbiju na putu ka EU, a otvaranje prvih poglavlja u pregovorima može se očekivati tokom ove godine, izjavio je šef delegacije EU u Srbiji Majkl Devenport.\nKako prenose mediji u Srbiji, Davenport je rekao da ne zna šta je potpredsednik Vlade i šef diplomatije Ivica Dačić imao u vidu kada je rekao da EU ne zna šta će sa Srbijom i da joj stalno postavlja nove uslove.\n"Kao što je rekla Federika Mogerini tokom boravka u Beogradu nedavno - nema novih uslova. Možda gospodin potpredsednik ima u vidu šta je konkretno potrebno da se otvori jedno ili drugo poglavlje. Ne znam, treba da se obratite njemu da saznate šta ima u vidu", rekao je Devenport novinarima pred tribinu u Jevrejskoj opštini u Subotici.\nŠef delegacije EU u Srbiji je kazao da se sada žele otvaranje prvih poglavlja u pregovorima, čemu prethodi izrada, kako očekuje, poslednjeg nacrta akcionog plana za poglavlje 23, a nakon toga i za poglavlje 24.\nUpitan kada se očekuje otvaranje prvih poglavlja, Devenport je rekao da mu je teško da odgovori na to pitanje pre no što pogleda akcioni plan, ali da će se to desiti uskoro.\n"Mislim da uskoro, tokom ove godine u svakom slučaju, možemo da pričamo o otvaranju ta dva poglavlja", rekao je Devenport.


80 godina od 'nezamislivog zločina' nad Srbima\nIzvor: B92, 30.Jul.2021, 10:08\n80 godina od "nezamislivog zločina" nad Srbima\nIzaslanik premijera Andreja Plenkovića i potpredsednik Vlade Boris Milošević naglasio je da je potrebno podići svest javnosti o tome da su na tom mestu u Drugom svetskom ratu u strašnom i nezamislivom zločinu stradali ljudi samo zato >> Pročitaj celu vest na sajtu B92 << što su bili drugačije vere i nacionalnosti. Protiv takvih je zlocina ustala tadašnja antifašisticka Hrvatska, rekao je Milošević, izdvojivši sveštenika Franca Žužeka kao jednog od onih koji su ostali ljudi i pomagali da se spasu životi, prenela je Hina.\nŽužek je, prema Miloševicevim rečima, kasnije rekao da je on za vreme rata radio "samo ono što je dužan da radi svaki hrišćanin".\nNaglasio je da SNV neće prestati da istrajava u zahtevima da ovo mesto dobije dostojanstveni status. Milorad Pupovac i čelnica NVO Documenta - Centra za suočavanje s prošlošću Vesna Teršelić položili su, uoči skupa, u centru Gline cveće na spomen-obeležje poginulim hrvatskim vojnicima i civilnim žrtvama poslednjeg rata u Hrvatskoj.\nNa komemoraciji je učestvovao i izaslanik predsednika Srbije Veran Matić koji je odao počast žrtvama zločina u Baćinu, gde je u oktobru 1991. ubijeno 76 civila uglavnom hrvatske nacionalnosti, kao i žrtvama srpske nacionalnosti u Dvoru iz avgusta 1995. godine, prenosi Hina. Matić je naglasio da su iskoraci srpske zajednice u Hrvatskoj i hrvatske države u međusobnom poštovanju žrtava "izuzetno važni".\nBlic: Počast žrtvama USTAŠKOG ZLOČINA u Glini: Nedopustivo je da se ljudi ubijaju samo zato jer su druge veroispovesti i nacionalnosti


Senad Softić: Očekujemo blagi rast ekonomije u 2016.\nGuverner Centralne banke BiH Senad Softić izjavio je juče u Sarajevu da očekuje blagi ekonomski rast u BiH ove godine, a kao pozitivne pokazatelje istakao je monetarnu stabilnost, kao jedan od preduslova ekonomskog razvoja, te rast deviznih rezervi.\nObjavljeno 06.11.2015 09:25\n"Dva najveća problema ekonomije BiH predstavljaju visok nivo spoljnog duga i visoka stopa nezaposlenosti", rekao je Softić tokom razgovora sa prvim zamjenikom visokog predstavnika u BiH Brusom Bertonom.\nOn je istakao da će do kraja godine biti usvojen strateški plan aktivnosti Centralne banke BiH koji će sadržavati i strateške ciljeve, pri čemu je kao osnovni cilj ove finansijske institucije naveo očuvanje monetarne stabilnosti u okviru valutnog odbora.\nTokom razgovora sa Softićem, Berton je iskazao punu podršku Kancelarije visokog predstavnika radu Centralne banke, te ukazao na značaj poštivanja njene nezavisnosti, saopšteno je iz Centralne banke BiH.\nGuverner Centralne banke BiH zahvalio je Bertonu na podršci međunarodne zajednice.


Mekklelan: Ejbremof bio gost Bele kuće na prijemima povodom praznika Hanuke\nŠtab za reizbor predsednika Buša poklonio je dobrotvornim organizacijama novac koji je u vidu donacija dobio od lobiste Džeka Ejbremofa, koji je juče priznao krivicu po optužbama za finansijske malverzaicije i izbegavanje poreza.\nPortparol Bele kuće Skot Mekklelan rekao je da je štab za reizbor predsednika Buša i potpredsednika Dika Čejnija 2004. godine, poklonio Američkom udruženju za lečenje bolesti srca, kako se izrazio, nekoliko hiljada dolara koje je u vidu priloga dobio od lobiste Džeka Ejbremofa. Mekklelan je rekao da predsednik lično ne poznaje Ejbremofa i da se ne seća da se sa njim sastao, mada je do toga možda došlo, kako je Mekklelan naveo, na jednom od prijema u Beloj kući.\nMekklelan je dodao da je Ejbremof bio gost Bele kuće na prijemima povodom jevrejskog praznika Hanuke tokom predsednikovanja Džordža Buša. Portparol Bele kuće je precizirao da je štab za reizbor predesednika Buša poklonio Udruženju za lečenje bolesti srca sav novac koji je dobio do Ejbremofa, njegove supruge i indijanskih plemena koja je Ejbremof zastupao. Mekklelan je takodje rekao da je taj potez u skladu sa ranijim postupcima kada su, kako je rekao, u jednom ili dva slučaja, donacije osoba koje su bile proglašene krivim u sudskim procesima, poklonjene dobrotvornim organizacijama. On je dodao da je štab za reizbor predsednika čekao da objavi svoju odluku do juče, kada se Ejbramof izjasnio da je kriv u federalnom sudu. Portparol Bele kuće je dodao da Ejbremof mora da odgovara za svoje postupke, koje je nazvao nečuvenim.


Bivši direktori Mađar Telekoma plaćaju 460.000 dolara da im ne sude - Vijesti.me\nKoristio lažne ugovore da izvuče milione: Elek Štraub\nFoto: mediatortenet.hu Autor: Mihailo Jovović\nAmerička Komisija za hartije od vrijednosti (SEC) objavila je juče da su dvojica bivših direktora Mađar Telekoma saglasili da plate 400.000 dolara i prihvate zabranu obavljanja poslova kako bi se poravnali u slučaju optužbi za korupcionašku privatizaciju telekomunikacionih kompanija u Crnoj Gori i Makedoniji.\nBivši glavni izvršni direktor Elek Štraub pristao je da plati 250.000 dolara a Andraš Balog, bivši glavni direktor za strategiju 150.000 dolara, a obojica su prihvatila da pet godina ne rade kao službenici ili direktori u svim kompanijama čije se akcije prodaju na berzama u nadležnosti SEC-a.\nSporazum SEC-a i dvojice Mađara treba da potvrdi sud u Njujorku, pred kojim se ovaj slučaj vodi od 2011. godine. Suđenje je trebalo da počne u aprilu.\nMađar Telekom je u decembru 2011. godine platio kaznu od 95 miliona dolara kako bi se poravnao sa SEC-om zbog optužbi u građanskom i krivičnom postupku da je kompanija podmitila zvaničnike u Makedoniji i Crnoj Gori kako bi dobila posao i isključila konkurenciju u oblasti telekomunikacija, saopštio je SEC.\nSEC je u tužbi naveo da su Straub i Balog organizovali korišćenje lažnih ugovora kako bi izvukli milione dolara za koruptivne isplate.\nNjujorški sud je trećeg optuženog zvaničnika Mađar Telekoma u ovom slučaju, Tamaša Marvaia, bivšeg direktora za akvizicije i poslovni razvoj, u februaru osudio na osnovu sporazuma sa SEC-om da plati kaznu od 60.000 dolara zbog lažiranja kompanijskih knjiga i dosijea u vezi sa korupcionaškom šemom.\nSva trojica su u sudskim papirima naveli da ne priznaju ni negiraju krivicu iz tužbe SEC-a, ali i da prihvataju da ih poravnanje u ovoj građanskoj parnici ne oslobađa krivične odgovornosti, niti disciplinskih i drugih posljedica u strukovnim, profesionalnim i samoregulatornim institucijama. U slučaju privatizacije Crnogorskog telekoma 2005. SEC je u tužbi protiv Mađara tvrdio da su Štraub, Balog i Morvai odobrili koruptivnu šemu po kojoj je 7,35 miliona eura isplaćeno najmanje dvojici crnogorskih državnih funkcionera i “sestri najvišeg državnog zvaničnika” po lažnim konsultantskim ugovorima, da bi Mađar Telekom pod povoljnim uslovima kupio CT.\n"Vijesti" posjeduju dokument američkog suda iz koga se vidi da je SEC tvrdio da je Ana (Kolarević) Đukanović primila mito u ime svog brata Mila Đukanovića.\nNegirala optužbe SEC-a: Ana Đukanović\n"U suštini, SEC tvrdi da je gđa Kolarević primila mito u ime svog brata u vezi sa kupovinom akcija TCG. Odbrana traži njeno svjedočenje koje se tiče, između ostalog, posla koji je obavljen po ugovoru Sigma”, stoji u obrazloženju zahtjeva odbrane trojice Mađara za svjedočenje Kolarević.\nU dokumentu kojim odbrana sudu predlaže saslušanje svjedoka iz Crne Gore po zamolnici o međunarodnoj pravnoj pomoći crnogorskom ministarstvu pravde, stoji da je Kolarević "advokatica i sestra Mila Đukanovića". SEC tvrdi da je sestra bivšeg premijera primila dio ili 580.000 eura. Milo i Ana Đukanović negirali su optužbe SEC-a.\nU Crnoj Gori istraga još bezuspješno traje godinama\nSEC je u januaru 2014. odustao od dokazivanja činjeničnih tvrdnji o korupciji u Crnoj Gori zbog "racionalizacije" postupka, a tražili da se proces nastavi u slučaju slične korupcije u Makedoniji, za koju su smatrali da će je lakše dokazati.\n"Ovi direktori su optuženi da su rukovodili sklapanjem tajnih sporazuma sa premijerom i drugima kako bi blokirali konkurenciju", rekla je Stefani Avakian, v.d. direktora SEC-ovog Odjeljenja za izvršenja, kaže se u jučerašnjem saopštenju SEC-a.\n"Bili smo uporni kako bi ovi inostrani direktori bili osuđeni zbog korupcije u kompaniji koja je poslovala na američkom tržištu".\nCrnogorsko specijalno tužilaštvo godinama bezuspješno vodi istragu u aferi Telekom. Prije godinu i po bivši čelnici CG Telekoma Oleg Obradović i Miodrag Ivanović osumnjičeni su da su sebi i drugima pribavili imovinsku korist od 2,3 miliona eura. Njihovi advokati tvrde da su na saslušanju negirali krivicu.\nVucedolski 7 mjeseci i 3 nedjelje\nVezir 10 mjeseci i 2 nedjelje


Limenke za reciklažu donose osveženje na Trgu Nikole Pašića - EKOFORUM\nObjavljeno 2. avgusta 2018. od ekoforum\nBEOGRAD – Povodom predstojećeg Belgrade Beer Festa, Recan fondacija i organizatori Festivala pozivaju Beograđane da donesu prazne limenke za reciklažu na Trg Nikole Pašića od 1. do 13. avgusta u periodu od 16 do 20 časova. Svi koji donesu pet praznih limenki i ubace ih u metalnu konstrukciju u obliku naziva festivala dobijaju osveženje. Akcija pod sloganom “Biram da recikliram” trajaće i tokom održavanja Belgrade Beer Festa, uz podršku Grada Beograda.\n“Ove godine obeležavamo 10 godina akcije ’Biram da recikliram’, u okviru saradnje sa Belgrade Beer Festom, tokom kojih smo zajedno prikupili i recilirali više od šest tona limenki. Ponosni smo što smo zajedno edukovali posetioce o značaju zaštite životne sredine i motivisali ih da se odlučuju za limenku, koju je moguće u potpunosti reciklirati”, naglasio je Nemanja Komatović iz Recan fondacije.\nRecan fondacija, koja sprovodi akciju “Svaka limenka se računa”, do sada je na više od 140 događaja promovisala reciklažu limenki za piće, za više od tri miliona ljudi. Na najvećim muzičkim festivalima u Srbiji, Recan fondacija je prikupila više od 4,3 miliona limenki.\nPrethodni članakPrethodno Završeno takmičenje najboljih učeničkih kompanija Evrope\nSledeći članakSledeće Za osobe sa smetnjama u razvoju, 5 dinara od svake prodate limenke


Mini Countryman ima jednu manu - Muški magazin - trendovi, fitness, lifestyle, saveti, devojke... `\nMini važi sa savršeni gradski automobil koji dugi niz godina predstavlja savršeno vozilo za one koji žele da sa užitkom pobede gradske gužve. Sa dolaskom većeg Countryman modela, Mini je dobio i nove potrošače koji su imali šansu da kupe veće i prostranije automobile koji im mogu pružiti više avanture i bolje vozačke performanse.\nNovi Countryman se nedavno pojavio i mi smo imali priliku da ga provozamo, a naši utisci su bili prilično pozitivni. Izgled, udobnost, potrošnja, pouzdanost i sigurnost su stavke koje čine da je ovaj automobil savršen i koji će zadovoljiti i najveće fanatike auotmobilizma. Zbog toga smo bili vrlo uzbuđeni kada smo čuli da će se novi Mini testirati na IIHS testu bezbednosti.\nMini Countryman je zamalo osvojio savršeni rezultat, ali je jedna stavka uspela to da pokvari. Verovali ili ne, U pitanju su farovi koji nisu bili zadovoljavajući i koji nisu nudili potrebne rezultate. Iako nisu loši i sadrže najmoderniju LED tehnologiju, IIHS test ih je ocenio kao srednje bezbednim pa je to razlog zbog kojeg Mini nije dobio perfektnu ocenu za bezbednost.\nNaravno, ako su samo farovi jedina mada ovog automobila, to znači da je sve ostalo u odličnom stanju i redu, što i nije tako loša stvar koja automatski pokazuje da je Mini kvalitet koji će vam pružiti savršeno vozačko zadovoljstvo. Iz Minija su rekli da će se potruditi da poboljšaju kvalitet i vidljivost farova kako bi učinili da Countryman postane najbezbednij automobil u svojoj klasi.\nPROČITAJTE SLEDEĆI TEKST: Novi Rolls Royce Phantom VIII


Nova titula za Srbiju: Osvojen pripremni turnir u Sloveniji - Basket 3x3 Srbija\nPočetna Vesti Nova titula za Srbiju: Osvojen pripremni turnir u Sloveniji\nNova titula za Srbiju: Osvojen pripremni turnir u Sloveniji\nReprezentacije Srbije i Kanade FOTO: Basket 3x3 Slovenija\nReprezentacija Srbije nastavila je sa sjajnim partijama u okviru priprema za predstojeće Olimpijske igre, te je ovog vikenda na prijateljskom turniru u Sloveniji osvojila prvo mesto.\nPosle pravog basketaškog spekla u Subotici, naša selekcija igrala je i u Portorožu i još jednom opravdala epitet jedne od najboljih svetskih ekipa. Srbija je prvog dana takmičenja upisala dve pobede protiv Hrvatske i Katara, da bi u četvrtfinalu ponovo odmerila snege sa katarskim basketašima. Sigurnom pobedom od 21:16 aktuelni evropski šampion ostvario je pasman u finale, gde im je protivnik bila selekcija Kanade.\nJoš ubedljiviji bili su naši igrači, te su Kanađane pobedili sa 21:13 pre isteka vremena. Srbiju su i na ovom turniru predstavljali basketaši Novog Sada – Dušan Domović Bulut i Dejan Majstorović, kao i igrači Limana – Aleksandar Ratkov i Mihailo Vasić.\nUz njih su bili i doskorašnji reprezentativac i član Novog Sada, Marko Ždero, kao i trener reprezentacije Danilo Lukić. Svi zajedno prikazali su sjajnu formu i napravili dobru uvertiru pred Olimpijske igre, koje će se održati u Tokiju.


Непосредан контакт с грађанима | Socijalistička partija Srbije\nNeposredan kontakt s građanima Vesti\n8 februara, 2016 u 21:00\nPartije još nisu spremne da otkriju ko će im izvoditi „marketinške radove” za parlamentarne, pokrajinske i lokalne izbore, a pojedine kažu da će se osloniti samo na sopstvene snage. Stranke i političari među građanima, a ne u spotovima – to će biti odlika predstojeće izborne kampanje.”\nZa neposredan kontakt s građanima opredeljena je i Socijalistička partija Srbije. Đorđe Čabarkapa, potpredsednik IO i narodni poslanik SPS-a, kaže da će izborni štab, koji će biti formiran po raspisivanju izbora, utvrditi strategiju šta će sve biti sadržaj izbornih aktivnosti, ali ono što se sigurno neće menjati jeste neposredni kontakt s biračima.\n„SPS je za kampanju neposrednog, ljudskog kontakta. Naših 25 godina postojanja i maltene stalnih kampanja naš su garant za razumevanje s biračima. Znamo se svi, naši kandidati, kako na lokalnom, tako i na republičkom nivou, spremni su da polože račune za period iza nas. I to je jedina kampanja”, naglašava Čabarkapa.\nPrema njegovim rečima, SPS neće kampanju bazirati na idejama marketinških stručnjaka. „Imamo predsednika koji je priznat u celom svetu, imamo partiju koja je poput krvnih sudova, po celoj Srbiji prisutna s građanima i građankama, koalicione partnere koji su pre svega domaćini i uspešni u svojim sredinama”, dodaje Đorđe Čabarkapa.


Održana manifestacija "Dani Miloša Crnjanskog" u Ilandži\nAutor : eAlibunar Nov 01, 2017\nGrađani Ilandže i opštine Alibunar poštuju značaj umetnika svetskog renomea, pa su pored predstavnika lokalne samouprave, obeležavanje 124 godine od rođenja Miloša Crnjanskog uveličali magistar Novo Tomić, književnik, profesor i član Upravnog odbora Zadužbine Miloša Crnjanskog, Dragoslav Živojnov, publicista i Aleksandar Dunić, velikan srpskog glumišta.\nPrilikom polaganja cveća ispred kuće u kojoj je jedan od najznačajnijih stvaralaca srpske literature XX veka provodio dane njegove mladosti, mr Novo Tomić se obratio prisutnima: „Ovo je posebno mesto,mesto gde je Miloš Crnjanski hodao, pisao, stvarao... Samim tim je njegov ogroman trag ovde ostao. Mislim da kroz Ilandžu ne može da se prođe, a da se taj trag ne oseti.“\nU sali Doma kulture Ilandža u prisustvu mnogobrojnih gostiju i žitelja Ilandže, Svečanu akademiju je otvorio predsednik SO Alibunar Siniša Gavrančić rečima: „U ime Opštine Alibunar poželeo bih dobrodošlicu prisutnima. Prošloje 40 godina od smrti našeg velikog umetnika, ali njegova dela i doprinos srpskoj književnosti ostaju da žive u našem narodu. Miloš Crnjanski nije rođen u Ilandži, ali je značajan deo njegovog odrastanja bio vezan za nju. Proveo je detinjstvo ovde, voleo je Ilandžu i ovaj narod. A kao zreo čovek, koji je statsao u ovim krajevima, ostavio je neizbrisiv pečat u istoriji srpske književnosti.“\nSvečana akademija je završena monodramom „Mudri i junačni vojvoda Janko Katić“ u izvođenju glumca Aleksandra Dunića, koji je istakao da su mu ukazani ogromno zadovoljstvo i čast samim pozivom na ovakvu manifestaciju, jer smatra da je Miloš Crnjanski, uz Iva Andrića, možda i najveći srpski književnik 20. veka.


Muke Davidove - Život i smrt vanparlamentarne opozicije - Nedeljnik Vreme\nNakon prvih sledećih parlamentarnih izbora onaj spisak od oko 200 registrovanih političkih partija verovatno neće biti sveden na razumniju meru. Prethodni period iznedrio je mnogo stranačkih lidera koji zaista imaju neku poznatost među biračima, za razliku od partija koje predvode, čija imena teško da mogu da pogode i novinari koji prate partijsku scenu\nPOZIV NA RUŠENJE AKTUELNE VLASTI: Slobodan Vuksanović\nAko mu lekar nije zabranio konzumiranje alkohola, Zoran Đinđić je u nedelju 9. marta verovatno častio sebe nekim boljim šampanjcem, dok su u beogradskom Centru Sava njegovi nekadašnji saradnici, danas najljući protivnici, pretili kako će "David pobediti Golijata". Ili je "Golijat" Đinđić u pobedničkom zanosu sasvim ispustio iz vida činjenicu da "David" uopšte postoji i traga za načinom da se što efektnije oglasi?\nImenom "David" predstavio se tog važnog datuma novije srpske istorije Slobodan Vuksanović, nekadašnji potpredsednik Đinđićeve Demokratske stranke, potom njegov neuspešni rival na unutarpartijskim izborima za predsednika stranke, a danas predsednik vanparlamentarne Narodne demokratske stranke. Isto ime Vuksanović bi, pokazalo se, rado podelio sa onima koji prihvataju njegovu ocenu da "pošto ovaj režim imitira prethodni, onda treba uzeti i recept za njegovo rušenje, a to znači ujediniti se i pobediti". Da bi izbegao zabunu među interesentima, lider NDS-a je precizirao i da se poziv na ujedinjenje odnosi na "sve demokratske i patriotske opozicione snage, ma kako se one zvale". Vuksanović nije precizirao da li bi se ta definicija, s obzirom na brojna dosadašnja kreativna tumačenja pojma "demokratski", mogla odnositi, recimo, na socijaliste sa svim njihovim postojećim i budućim frakcijama, na Jugoslovensku levicu ili stranku nekadašnjeg predsednika Jugoslavije Zorana Lilića.\nVuksanovićev poziv/obećanje/pretnju u nedelju su uživo čuli predstavnici nekoliko stranaka koje su, davne 1991, sve bile na istoj, opozicionoj strani. Među njima dve – Demokratska stranka Srbije i Nova Srbija – i danas, uprkos prošlogodišnjim pokušajima izbacivanja, imaju poslanike u parlamentima Srbije i državne zajednice SCG, ali do sada nisu umele da ih upotrebe na način koji bi Đinđiću zadao veću glavobolju. Na izbornoj skupštini NDS-a bili su i predstavnici godinama najveće opozicione stranke, Srpskog pokreta obnove. Samo nekoliko dana ranije, konstituisanjem parlamenta Srbije i Crne Gore, SPO je izgubio jedini poslanički mandat, uknjižen u Veću republika počivše Skupštine SRJ, na ime Spasoja Krunića, koji mu je, nakon izbora 2000. godine, obezbeđivao kakav-takav status parlamentarne partije. Bio je tu i predsednik Socijaldemokratije Vuk Obradović, koji je, takođe pre nekoliko dana, pokušao na još jedan način da vrati poslaničke mandate u Skupštini Srbije i oslobodi se deprimirajuće odrednice lidera vanparlamentarne stranke. Govorili su i Nikola Milošević i Matija Bećković, a Skupštinu su svojim prisustvom omasovili i gosti iz Crne Gore ("srpski" i "obični" narodnjaci Božidara Bojovića i Dragana Šoća, članovi koalicije Zajedno za promjene) i Republike Srpske (predstavnici Srpske demokratske stranke, bez sprečenog Radovana Karadžića).\nSAD DA GA VIDIMO: Skup se, ipak, završio bez nagoveštaja antiđinđićevskog ujedinjenja, i to ne zbog Vuksanovićeve tvrdnje da Skupština stranke i nije mesto gde se prave nove koalicije. U ostvarenju još jednog velikog stranačkog ujedinjenja teško da će pomoći i pretnja koju je, takođe u nedelju, vođa SPO-a Vuk Drašković uputio Vojislavu Koštunici, bivšem predsedniku države, a sada samo lideru DSS-a. Ojačan uspomenom na 9. mart 1991, Drašković je Koštunici poručio da bi sada on trebalo da se stavi na čelo protesta koji je, veruje, danas možda potrebniji nego 1991. godine: "Ako ne izađe na ulicu lično on, da predvodi demonstracije, onda mu SPO neće služiti kao kritična masa za izborni uspeh njegove stranke", zagrmeo je dugogodišnji srpski "kralj ulica i trgova", objašnjavajući neophodnost raspisivanja vanrednih parlamentarnih izbora i oslobađanje "sadašnje TV Bastilje". Iako bi Koštuničin izlazak na ulicu vanparlamentarnim opozicionim partijama baš mnogo značio, DSS, i pored saglasnosti u oceni da je "jedna gramziva vlast zamenila drugu gramzivu vlast", ne namerava da im učini takav plezir. Kao što, sudeći prema izjavi potpredsednika stranke Dragana Maršićanina, ne namerava ni da odustane od poznatog stava da u obzir dolaze samo programske postizborne, a nikako tehničke predizborne koalicije. Srđan Bogosavljević, direktor Strateškog marketinga (SMMRI), kaže da je takav stav sasvim logičan: jedini motiv za udruživanje DSS-a sa malim vanparlamentarnim strankama, prema njegovoj oceni, mogao bi biti pravljenje šireg spektra partija koje traže raspisivanje prevremenih izbora. U tom slučaju, DSS bi bio prinuđen da deli vlast sa istim tim malim strankama, a Bogosavljević, kao i brojni drugi istraživači javnog mnjenja i politički analitičari koji su se tim povodom oglasili, u takvu mogućnost ne veruje.\nJE L’ IMA ŽIVIH OVDE?: Najnovija istraživanja SMMRI-a, naime, pokazuju da su se sada jasno izdvojile četiri političke partije koje imaju preko deset odsto potencijalnih birača – DSS, DS, Srpska radikalna stranka (znatno ojačana Šešeljevim odlaskomu Hag) i G17 plus. Kada izbori budu raspisani/iznuđeni, Bogosavljević očekuje koaliciju dve od te četiri stranke – pri čemu ističe da sada jedino (vanparlamentarna, ali prisutna u vlasti) G17 plus ima potencijal udruživanja. Istraživanja javnog mnjenja pokazuju da još tri stranke imaju realne izglede za preskakanje izbornog cenzusa – parlamentarne SPS i Stranka srpskog jedinstva Borislava Pelevića i vanparlamentarni SPO. U slučaju da Srbija ponovo bude podeljena u veći broj izbornih jedinica, šanse da uđu u parlament dobile bi i neke regionalne ili nacionalne stranke (poput Lige socijaldemokrata Vojvodine, na primer). Vuksanovićev NDS, Obradovićev SD i brojne druge male vanparlamentarne stranke, ni u jednom istraživanju rađenom na uzorcima do 2500 ispitanika, prema rečima Bogosavljevića, nisu "žive" – čak ni u slučaju da bude prihvaćen za sada najmanje zahtevan predlog izbornog zakona, Cesidov, koji podrazumeva izborni cenzus od dva odsto glasova od ukupnog biračkog tela. Ukoliko prag za ulazak u parlament bude postavljen tako nisko, sudeći prema sadašnjem raspoloženju birača i stranačkim interesima, teško da će to povećati šanse malih stranaka da se domognu poslaničkih mandata, jer će tada izgledniji konkurenti za ulazak u parlament imati manje razloga da se udružuju.\nTo, međutim, ne znači da će nakon prvih sledećih parlamentarnih izbora onaj spisak od oko 200 registrovanih političkih partija odmah biti sveden na razumniju meru. Prethodni period iznedrio je mnogo stranačkih lidera koji zaista imaju neku poznatost među biračima, za razliku od partija koje predvode, čija imena teško da mogu da pogode i novinari koji prate partijsku scenu. A teško da će ti lideri, da bi sačuvali svoje partije, propustiti i poslednju šansu, koju Srđan Bogosavljević vidi na lokalnim izborima: većinski sistem, prema kome se ti izbori održavaju, mogao bi da nekim malim strankama omogući da iskoriste taj potencijal poznatosti svojih lidera i domognu se ponekog sedišta u skupštinama opština. A onda uz odbornički "pojas za spasavanje", mnogo optimizma i dobrih nerava – napred, u nove izborne okršaje, ujedinjenja, raskole, trgovine i, naravno, borbu za demokratiju i slobodu medija.\nSa kraljem u parlament\nOno što Srpskom pokretu obnove daje mogućnost novog parlamentarnog početka jeste, prema Bogosavljevićevim rečima, jaka regionalna koncentracija birača u Šumadiji i centralnoj Srbiji, koja bi, u slučaju da izbornim zakonom Srbija bude podeljena u izborne jedinice, toj stranci mogla biti od velike koristi. Bogosavljević ističe i da, za razliku od drugih stranaka koje atakuju na gusto naseljene političke prostore (socijaldemokratski, na primer), SPO nema ozbiljniju konkurenciju u očima rojalista. Tako bi, uz dobro osmišljenu strategiju, ta stranka mogla da se nada povratku u parlament. Ali, verovatno ne i uspehu koji bi se mogao meriti sa nekim od ranijih izbornih rezultata, kada je ta stranka uspevala da sakupi blizu 800.000 glasova.\nSudeći prema istraživanjima javnog mnjenja, ukoliko se ne udruži s nekom većom partijom, Vuk Obradović ima jednake šanse da na nekim budućim izborima uđe u parlament kao što ima izgleda da povrati devet mandata u Skupštini Srbije, oduzetih nakon raskola u stranci prouzrokovanog "seks-aferom".\nObradović je u aktuelnoj fazi borbe za povratak u parlament zatražio od Tužilaštva da pokrene istragu "protiv osoba koje su zloupotrebile službeni položaj i falsifikovale dokumenta", prema kojima je Vrhovni sud Srbije odlučio po žalbi SD-a, a njega priznao kao predsednika stranke. Bez obzira na dosadašnje sudske odluke i njihovo (ne)poštovanje, Obradović veruje da će dugim putem kroz institucije ponovo doći do devet oduzetih poslaničkih mandata. Romantično raspoloženi bivši general ubeđen je i da je prvi dan proleća, 21. mart, najbolji termin za sigurno formiranje nacionalno-demokratskog bloka. Uveren je i da bi sam u taj blok uneo "kapital" veći od oko 25.000 glasova, koliko je osvojio na poslednjim predsedničkim izborima, a ne bi mu smetalo ni da se sa socijalistima i radikalima bori za raspisivanje prevremenih izbora.\nProšle nedelje ponovo se pokazalo da put do moći ne vodi obavezno preko izbora i kroz parlament – što je Jugoslovenska levica znala odranije i što joj, s obzirom na mikroskopsku veličinu popularnosti, sada dođe ko melem na ranu. Stranka koja nikad nije samostalno izašla na izbore i koja je gašenjem poslednjeg parlamenta poslednje Jugoslavije ostala bez poslednjih poslaničkih mandata (imuniteta), pokazalo se, u bliskim je prijateljskim vezama s novoimenovanim specijalnim javnim tužiocem Srbije Jovanom Prijićem. Od Prijića se očekuje da, za platu od 90.000 dinara, utiče da se raščisti dobar deo nereda u čijem je stvaranju isti taj JUL godinama udarnički učestvovao.\nEkipa izveštača Vremena i Dokumentacioni centar Vreme


U Kliničkom centru Vojvodine na lečenju 20 pacijenata, petoro u veoma teškom stanju | Autonomija\nApel da se građani pridržavaju mera\nNa Klinici za infektivne bolesti Kliničkog centra Vojvodine (KCV) trenutno se leči 20 pacijenata kod kojih je potvrđeno da su oboleli od virusa COVID-19, a njih petoro se nalazi u izuzetno teškom stanju, potvrdila je jutros pomoćnica pokrajinskog sekretara za zdravstvo Snežana Bojanić.\nOna je podsetila i na važnost primene svih mera prevencije i samozaštite u sprečavanju širenja zaraze korona virusom, apelujući na sve građane da se tih mera striktno pridržavaju.\nOsvrnula se i na današnji dolazak kineskih lekara u Novi Sad i naglasila da će njihovo iskustvo i podrška u borbi protiv epiemije virusa COVID-19 biti dragoceni.\nVojska i volonteri pripremaju smeštaj na Novosadskom sajmu za hiljadu ljudi\nMinistar odbrane Aleksandar Vulin rekao je da će prostor na Sajmu biti osposobljen za prihvat oko hiljadu 1000 ljudi, gde će imati neophodne uslove za život i medicinsku pažnju.\nDodao je da će život u tom prostoru biti organizovan po vojničkim pravilima i vodiće se računa o svakom ko dođe.\n“Nadam se da neće biti potrebe da ga koristimo, ali moramo biti spremni za po sve nas gori scenario. Ova slika treba da bude opomena za sve, da ostanemo kod kuće, jer su pred nama odlučujuće nedelje”, poručio je gradonačelnik Novog Sada Miloš Vučević.\nOn je pozvao građane da nose maske, jer ih sada ima u apotekama.\nPokrajinski sekretar za zdravstvo Zoran Gojković rekao je da od juče u Vojvodini ima 13 novih pozitivnih slučajeva na korona virus, od čega su petoro zdravstveni radnici, a osmoro su “neodgovorni građani koji su se družili po kućama”.\n“Moramo se prilagoditi načinu života u uslovima zarazne bolesti”, kazao je Gojković.


Zastupnički dom FBiH zakazao tematsku sjednicu, borci opet nezadovoljni - Bportal.ba - Najvažnije vijesti iz BiH\nOva sjednica obećana je demobilisanim borcima prošlog mjeseca kada su održali proteste ispred zgrade Parlamenta. Međutim, danas se grupa njih opet okupila na tom istom mjestu kako bi poručili da nisu zadovoljni zato što sjednica nije zakazana u dogovorenom roku, nego pet dana kasnije, te zato što na dnevnom redu nisu tačke koje su dogovorene.\nMaterijal na osnovu kojeg će biti vođena rasprava, kako nam je kazao šef Kluba zastupnika SDA Ismet Osmanović, je informacija resornog boračkog ministarstva odnosno pregled svih aktivnosti koje su provedene od 2015. godine.\n– Federalni ministar Salko Bukvarević nam je dostavio dosta obiman materijal koji će biti osnova za tu tematsku sjednicu. Vjerovatno će biti doneseni određeni zaključci jer bespredmetno bi bilo raspravljati cijelu sjednicu a ne zauzeti neke stavove. Kakvi će oni biti, ne znam, ali vjerujem da će se kretati u okvirima našeg mogućeg pristupa tim problemima – rekao je Osmanović.\nŠef SDA-ovog kluba, u vezi sa zahtjevima demobilisanih boraca, napominje da niko nema ništa protiv registra boraca.\n– Problem je što su te evidencije razbacane, pa se radi na njihovom prikupljanju, Niko ne bježi od toga ali to su ti neki problemi što se vuku godinama. I bez zahtjeva boraca za registrom, smatrali smo da ga trebamo imati – kaže Osmanović, koji se nada da će se uskoro pred zastupnicima naći i Nacrt zakona o demobilisanim borcima i Prijedlog zakona o boračkim udruženjima od posebnog društvenog značaja FBiH.\nU zakonu o demobilisanim borcima predviđeno je 15-ak prava koja su, prema Osmanovićevim riječima, u ovom trenutku moguća. Također, naglašava da su stavovi demobilisanih boraca o ovom dokumentu podijeljeni.\n– Zakon o demobilisanim borcima jedni podržavaju, drugi ne. Oni su se pocijepali unutar tog takozvanog bloka zaboravljenih branitelja. Polovina njih je prihvatila zakon, a polovina nije, tako da se oni i dalje fragmentiraju na neke manje skupine – govori Osmanović.\nOvo zakonsko rješenje, kako nam je rekao ministar Bukvarević, još nije upućeno u parlamentarnu proceduru. Prednacrt zakona upućen je kantonalnim skupštinama na mišljenje, ali su samo dvije, Tuzlanskog i Zapadno-hercegovačkog kantona, Ministarstvu za pitanja boraca FBiH poslale odgovor sa sugestijama i prijedlozima za eventualne dopune i izmjene.\nMinistar Bukvarević ostala očitovanja očekuje tokom sljedeće sedmice.\n– U dopisu smo obavijestili skupštine da ćemo, ukoliko ne odgovore u roku od 30 dana, smatrati da su saglasni sa ovim dokumentom. Nakon što dobijemo povratne informacije iz kantona, zakon mora proći komisiju Ministarstva i ponovo Federalnu vladu jer postoje amandmani koje moramo obraditi i očitovati se o njima – kaže Bukvarević.\nIako ne znaju kakvi će biti rezultati i eventualno usvojeni zaključci na sjednici Zastupničkog doma, predstavnici boraca pozvali su građane i demobilisane borce na masovno okupljanje pred Parlamentom u srijedu.\nOznačeno: demobilisani borci, kvarovi\nApelaciono vijeće Suda BiH pravosnažno je oslobodilo bivšeg komanadanta Specijalne brigade policije Gorana Sarića krivice za genocid počinjen u Srebrenici u julu 1995. godine, saznaje Balkanska istraživačka mreža Bosne i Hercegovine (BIRN BiH). Kako stoji u presudi, Apelaciono vijeće je kao neosnovanu odbilo žalbu Tužilaštva BiH, te je potvrdilo prvostepenu presudu izrečenu u februaru ove […]


“Inteligencija” se često meri testovima koji su na meti kritika zbog toga što određene grupe ljudi stavljaju u podređeni položaj i umanjuju značaj kreativnosti. Psiholozi konstantno nalaze nove, efikasnije načine merenja kognitivnih sposobnosti, što znači da se znakovi inteligencije neprekidno razvijaju.\nIstraživanja pokazuju da muzika na više načina doprinosi razvoju umnih sposbnosti. Studija iz 2011. pokazala je da su deca uzrasta 4-6 godina ostvarivala bolje rezultate na testovima inteligencije posle mesec dana časova muzike. Istraživanje sprovedeno 2004. pokazalo je da su šestogodišnjaci koji su devet meseci imali časove klavira ili pevanja bolje uradili test inteligencije nego deca koja su išla na časove glume ili uopšte nisu pohađala nikakav kurs.\nStudija iz 2013. navodi na zaključak da deca koja ostvaruju dobre rezultate u većini slučajeva pohađaju i nastavu muzike. Drugim rečima, časovi muzike samo mogu da povećaju razlike u kognitivnim sposobnostima, koje ionako postoje.\nNajstarija deca su obično pametnija, ali ne iz genetskih razloga. Norveški epidemiolozi koristili su vojnu dokumentaciju kako bi analizirali podatke 250.000 mladića starih 18 i 19 godina, rođenih između 1967. i 1976. Zanimali su ih podaci o tome koje su po redu dete u porodici, njihovom zdravstvenom stanju i rezultatima testa inteligencije. Ispostavilo se da su prvorođena deca u proseku imala IQ 103, drugorođena 100, a trećerođena 99. Zbog neznatne, ali ipak značajne razlike u stepenu inteligencije, prvorođena deca su uspešnija u životu.\nU 2006. naučnici su testirali oko 2.200 odraslih osoba tokom petogodišnjeg perioda i ustanovili da su im kognitivne sposobnosti bile utoliko manje ukoliko veći im je bio obim struka. Druga studija, objavljena iste godine, pokazala je da su 11-godišnjaci koji su lošije uradili verbalne i neverbalne testove češće bili gojazni u svojim 40-tim godinama. Autori studije pretpostavljaju da su inteligentna deca imala bolje obrazovanje, ostvarila viši status i obavljala bolje plaćene poslove, te da su zbog toga bila u povoljnijem položaju kada je u pitanju briga o sopstvenom zdravlju nego njihovi manje inteligentni vršnjaci.\nIstraživanje iz 2014, kojim je bilo obuhvaćeno 600 učenika koledža, pokazalo je da su pojedinci koji su se identifikovali kao ljubitelji pasa, otvoreniji od onih koji su sebe opisali kao ljubitelje mačaka. S druge strane, ljubitelji mačaka su bolje uradili test koji meri kognitivne sposobnosti.\nStudija sprovedena 2007. navodi na zaključak da dojena deca imaju veće izglede da izrastu u inteligentniju decu. Naučnici su analizirali više od 3.000 dece u Velikoj Britaniji i Novom Zelandu i ustanovili da su deca koju su majke dojile imala skoro sedam poena više na testu inteligencije, od dese koja nisu sisala, ali samo ako su imala specifičnu varijantu gena FADS2 (ta verzija gena je bila prisutna kod gotovo jednakog broja dece iz obe grupe). Mehanizam odnosa između FADS2, dojenja i kvocijenta inteligencije zahtevaće sprovođenje nove studije.\nViše od 6.000 Britanaca rođenih 1958. godine učestvovalo je u studiji iz 2012, koja ukazuje na vezu između visokog kvocijenta inteligencije u detinjstvu i korišćenja zabranjenih droga u odraslom dobu.\n“Suprotno većini studija o vezi između kvocijenta inteligencije u detinjstvu i zdravlja u kasnijem životu”, rezultati istraživanja iz 2012. navode na na zaključak da bi “visok IQ u detinjstvu mogao da utiče na usvajanje modela ponašanja koji mogu biti štetni po zdravlje (npr. preterano konzumiranje alkohola i korišćenje droga) u odraslom dobu.”\nOtac savremene kriminologije Čezare Lombrozo tvrdio je 1903. godine da među kriminalcima ima više levorukih nego među poštenim ljudima, a naučnici ni danas nisu sigurni da li je to tačno, i ako jeste, zbog čega je to tako.\nNovija istraživanja, međutim, dovode u vezu levorukost i “divergentno mišljenje”, oblik kreativnosti koja omogućava brzo iznalaženje novih rešenja, barem među muškarcima. “Levoruki su, na primer, veštiji u kombinovanju dva obična objekta na nove načine kako bi dobili treći - na primer, da od konzerve i šipke naprave kućicu za ptice, navodi njujorška novinarka Marija Konjikova, pozivajući se na studiju iz 1995. godine.\nRezultati istraživanja Univerziteta u Prinstonu, kojim su obuhvaćene hiljade ljudi, pokazali su da su više osobe bolje uradile IQ test kao deca i da su više zarađivale kao odrasle osobe.\n“Već u uzrastu od tri godine - dakle, pre uticaja obrazovanja - ali i tokom čitavog detinjstva, viša deca ostvaruju značajno bolje rezultate na testovima kongitivnih sposobnosti”, navodi se u dokumentu.\nEvolucioni psiholog Satoši Kazanava i njegov tim ustanovili su da odrasli Britanci i Amerikanci koji su kao deca ili kao tinejdžeri ostvarili bolje rezultate na testovima inteligencije konzumirali više alkohola kao odrasli nego oni koji su lošije uradili testove.\nKazanava je glavni autor još jedne studije koja pokazuje da su ljudi utoliko inteligentniji ukoliko su više levo orijentisani. Istraživanjem su obuhvaćene hiljade odraslih Amerikanaca, a ispostavilo se da među onima koji su kao deca i adolescenti bolje uradili test inteligencije ima više političkih liberala.\nBritansko istraživanje kojim je bilo obuhvaćeno skoro 2.000 parova jednojajčanih blizanaca pokazalo je da je brat (odnosno sestra) koji je ranije naučio da čita ostvarivao bolje rezultate na testovima saznajnih sposobnosti. Autori studije tvrde da čitanje od najranijeg detinjstva povećava i verbalne i neverbalne (npr. rasuđivanje) sposobnosti i obrnuto.\nSve je više istraživanja koje ukazuju na to da su anksiozne osobe pametnije od drugih na više načina.\nU okviru novije studije, na primer, 126 osoba sa fakultetskim obrazovanjem popunile su upitnik o tome koliko često brinu, mozgaju, odnosno neprestano razmišljaju o aspektima situacija koje su ih uznemirile. Rezultati su pokazali da osobe sklone da brinu i analiziraju imaju veći stepen verbalne inteligencije, dok ljudi koji manje brinu postižu bolje rezultate u testovima neverbalne inteligencije.\nU istraživanju iz 2011. grupa od 400 studenata psihologije radila je test inteligencije koji mere sposobnost apstraktnog rasuđivanja i verbalnu inteligenciju. Nakon toga je od njih zatraženo da izmisle tekst za nekoliko stripova, koji je ocenjivala nezavisna grupa ljudi.\nKao što su naučnici i pretpostavljali, inteligentniji studenti ocenjeni su kao duhovitiji.


EIB do 2022. ulaže 500 mil EUR u srpsku infrastrukturu – U planu i krediti privredi u istom iznosu – Business Intelligence Club\nEIB do 2022. ulaže 500 mil EUR u srpsku infrastrukturu – U planu i krediti privredi u istom iznosu\nEvropska investiciona banka (EIB) počela je novi ciklus investicija u infrastrukturne i druge projekte u Srbiji vredan više od 0,5 mlrd EUR, a u idealnoj situaciji, kaže za Tanjug direktorka kancelarije EIB-a za Zapadni Balkan Dubravka Negre, sva sredstva biće upotrebljena do 2022. godine. Povlačenje sredstava zavisiće, pre svega, od kompleksnosti projekata i kapaciteta nadležnih državnih i lokalnih institucija da sredstva iskoriste.\nEIB je u protekloj godini potpisao najviše ugovora za nova investiranja ikada u region Zapadnog Balkana, u visini od 1,1 mlrd EUR, od čega više od 40% ide u Srbiju, a ova godina biće obeležena pojačanim ulaganjem u infrastrukturu na lokalu.\nProjekat finansiranja vredan 40 mil EUR, na šta treba dodati još 10 mil EUR bespovratnih sredstava EIB-a, trenutno se nalazi u Skupštini i čeka se glas poslanika. To je prvi put da Evropska investiciona banka iz svojih sredstava stavlja i bespovratna sredstva da se kombinuju sa našim kreditima – ističe šefica EIB-a, navodeći da dosta opština u Srbiji čeka na taj novac kako bi krenule u realizaciju projekata.\nProšlog meseca potpisan je i ugovor vredan 22 mil EUR za ulaganja u lokalnu infrastrtukturu, za sređivanje pijaca, trgova, puteva, domova zdravlja…Većina ovih investicionih ulaganja uglavnom imaju rok isplate četiri do pet godina, a u idealnoj situaciji sredstva će biti isplaćena do 2022. godine, što zavisi od projekata i kompleksnosti ulaganja – objašnjava Negre.\nNa brojku od oko 420 mil EUR kredita namenjenih za ulaganje u infrastrukturu u Srbiji, treba dodati, kaže, i 100 mil EUR garancija za finansiranje malih i srednjih preduzeća. U pitanju je iznos koji se stavljaja na raspolaganje komercijalnim bankama da bi one preuzele veći rizik i više finansirale realni sektor, odnosno privrednike u Srbiji. Tih 100 mil EUR garancija, objašnjava Negre, treba zatim da podstakne banke da daju kredite srpskoj privredi, a očekivanja su da iznos tih kredita dostigne cifru od 500 mil EUR.


f Parkovi i igrališta po ekološkim principima u Beogradu - Arhus Centar Subotica\nBeograd bi uskoro mogao da dobije nove parkove i igrališta, izgradjena i opremljena uz poštovanje ekoloških principa, najavilo je Udruženje gradjana "Beogradski festival cveća" (BFC).\nKako je za ekološki sajt agencije Beta "Zelena Srbija" (www.zelenasrbija.rs) rečeno u BFC, na takvoj pripremi otvorenih, javnih, urbanih prostora - parkove i igrališta, radiće se u saradnji s partnerima iz zemlje i inostranstva.\nOsnovna ideja je da se u Beogradu nekoliko lokacija prilagodi zdravom odrastanju dece, po uzoru na otvoren javni gradski prostor u Švedskoj.\nU parkovima i na igralištima u Stokholmu koja su nedavno posetili predstavnici BFC i Urbanističkog zavoda Beograda, dominiraju kreativna i inovativna rešenja za najmladje. Prednost se daje prirodnim materijalima, a ne serijski proizvedenim spravama od veštačkog materijala.\nStručnjaci prilikom projektovanja takvih prostora polaze od toga da je za zdrav rast i razvoj dece veoma važno da provode dosta vremena napolju, u prostoru koji je dobro planiran, ali ne i "predizajniran", već prirodan, kako bi deca mogla da kroz igru istražuju i upoznaju prirodno okruženje.\nDeci je, zbog vitamina D, potrebno sunce, a boravak napolju, u prirodnom ambijentu, koistan je i jer zelenilo opušta, rekla je naučnik i istraživač Karolinska Instituta za medicinska istraživanja iz Stokholma Cecilia Boldeman.\nPo njenim rečima, da dečja igrališta ne bi bila preterano izložena UV zračenju, otvoreno nebo treba da bude do polovine veličine igrališnog prostora. Igrališta moraju da obiluju zelenilom i stazama za šetnju, sa što manje prepreka i ogradjenog prostora - da deca osete i istražuju prirodu i kreću se što slobodnije.\n"Upotreba što više prirodnih elemenata samo može pospešiti dečju spoznaju o životnom okruženju. To podrazumeva boravak napolju i kada pada kiša ili veje sneg, a veoma pozitivno na decu može uticati i prisustvo što većeg broja životinja", rekla je Boldeman.\nPredsednica BFC i istraživač na tom projektu Ivana Malinović rekla je da "prostore želimo da prilagodimo da budu adekvatni za korišćenje u različitim klimatskim uslovima kako bi se deca navikla da budu u simbiozi sa prirodom, jer to ima veliki značaj za njihovo fizičko i mentalno zdravlje. Ako to detetu rano usadite, ono će postati svesnije životne sredine koja ga okružuje i bolje će se odnositi prema njoj".\n"Fokusirani smo u projektu na otvorene javne urbane prostore i na sadržaje koje oni mogu da ponude školskoj deci u njihovo slobodno vreme. To su parkovi ili mesta sa sadržajem i za sve ostale grupe korisnika: od male dece, preko omladine, do zrelih ljudi i penzionera", rekla je ona.\nPo njenim rečima, Beogradu nedostaje takav strateški pristup, ali i dizajn sadržaja jer su deca školskog uzrasta zanemarena i "izopštena" iz procesa kreiranja otvorenih javnih prostora.\n"Istraživanju u ovoj oblasti se već posvećuje velika pažnja u svetu, i to i nama predstoji da bi Beograd dobio ovakve prostore. Došli smo do okvira koji su to prostori i u kojem pravcu treba da se kreće strategija", rekla je ona.\nTo bi bili mali prostori izmedju blokova i zgrada, nadohvat detetu, gradski javni prostori koji bi bili namenjeni svima, kao i školska dvorišta jer su deca već tu i tu se osećaju bezbedno.\n"Idejni koncept za takve prostore postoji i tome ćemo posvetiti praktične radionice namenjene profesionalcima i donosiocima odluka u ovoj oblasti, kako bismo došli do konkretnih lokacija koje će se opremiti po meri deteta", rekla je Malinović.\nU javnim prostorima Beograda danas dominiraju klasična igrališta koja zadovoljavaju potrebe dece do sedam godina, ili teretane na otvorenom koje odgovaraju potrebama odraslih ljudi.


RTCG - Radio Televizija Crne Gore - Nacionalni javni servis :: Ekonomija :: Isplatiće dividendu od 5,33 miliona eura\nSOCIETE GENERALE BANKA 15. 05. 2019. 19:24 >> 19:23 0\nIsplatiće dividendu od 5,33 miliona eura\nSociete Generale banka Montenegro ove godine će, peti put zaredom, isplatiti akcionarima dividendu od 5,33 miliona e, što je polovina ukupnog njenog profita, odlučeno je na Skupštini akcionara.\nSkupština akcionara je, kako je saopšteno iz banke, danas usvojila godišnji izvještaj o njenom poslovanju, s mišljenjem nezavisnog spoljnog revizora.\n"Banka je i u prošloj godini zabilježila odlične komercijalne i finansijske rezultate, što je odraz i povećanog broja klijenata, kao i uspjeha u svim segmentima poslovanja - sa građanima, malim i srednjim preduzećima, javnim sektorom i privredom", navodi se u saopštenju.\nOstvareni rezultati i internacionalne nagrade, prema riječima predstavnika banke, potvrđuju da Societe Generale banka Montenegro drži jednu od vodećih pozicija na tržištu i da je prepoznata kao banka posvećena klijentima.\nNa sjednici Skupštine akcionara usvojena je i odluka o imenovanju članova Odbora direktora banke. Za članove tog tijela i ove godine su izabrani Milorad Katnić, Antoine Alexis, Jean-Philippe Guillaume, Sonja Miladinovski i Verica Maraš.\nCKB i zvanično vlasnik SGM banke\nO promjeni imena Societe Generale 16. jula\nZeleno svjetlo za spajanje Sosijete i CKB-a


Organizatori Međunarodne izložbe XXI Trijenala u Milanu su odlučili da sakupe, mapiraju i odaberu najoriginalnije i najinovativnije italijanske i međunarodne projekte iz oblasti primijenjenih umjetnosti i arhitekture, vizuelnih umjetnosti i umjetnosti performansa, filma, muzike i mode.\nKako je najavljeno, Milano će biti u službi izložbe u okviru koje će biti upriličene velike izložbe suvremene umjetnosti, sajmovi namještaja, tjedni mode, te samit svih organizatora tjedana dizajna.\nPoziv za učešće na Trijenalu dizajna i umjetnosti u Milanu iz BiH dobili su Projekt Bijenale savremene umjetnosti D-0 ARK Underground, "Zanat" Konjic i MS&Wood i Artisan, koji će predstaviti kreativni potencijal u prostoru od 90 m2 u reprezentativnoj Pallazzo Della Permanente.\nOčekivanja organizatora su da će ovo, 21. Triennale u Milanu, kroz šest mjeseci trajanja, posjetiti više stotina hiljada posjetilaca iz cijelog svijeta.\nOsnovano 1933. godine, La Triennale di Milano je nasljednik Bijenala dekoracije u Monci. La Triennale je vodeći internacionalni događaj posvećen arhitekturi, dizajnu i umjetnosti, saopćeno je iz Bijenala savremene umjetnosti.


Popuštanje Prištini ili novi izbori u Srbiji? - 11.05.2015, Sputnik Srbija\nPovod za vanredne izbore bio bi nespremnost da se doživi potpuni neuspeh — pristajanje na sve ustupke koji se traže od Beograda. Albance ne zanimaju više... 11.05.2015, Sputnik Srbija\nanalize i mišljenja, komentari i analitika, srbija, zajednica srpskih opština, evropska unija (eu)\n07:05 11.05.2015 (Osveženo: 14:47 30.08.2021)\nKratka i slatka rekonstrukcija Vlade Srbija koju je srpski premijer Aleksandar Vučić najavio mogla bi da se, ako poseta Vašingtonu planirana za jun ne bude uspešna, pretvori u prevremene parlamentarne izbore u Srbiji.\nDirektor kancelarije za Kosovo i Metohiju Marko Đurić već je pre neki dan rekao da Priština odbija razgovore o ZSO u Briselu, što praktično znači stopiranje Srbije u procesu ka EU.\nPodsećanja radi, jedna od tačaka Briselskog sporazuma tiče se međusobnog nesprečavanja Prištine i Beograda u evrointegracijama. S obzirom da je poglavlje 35 (Kosovo) uslov svih uslova za otvaranje poglavlja Srbije za pregovore sa EU, Srbija se zbog zatezanja Prištine našla u — slepoj ulici.\nU tom smislu, Vučićeva poseta Americi ima, između ostalog, za cilj i da pokuša uz pomoć Vašingtona da ubedi Prištinu da ispoštuje dogovoreno i „odblokira“ pregovore. Od toga da li će uspeti u tome, spekuliše se da će zavisiti i njegovi dalji unutrašnji politički potezi.\nU svetlu toga, nije naodmet postaviti na vreme pitanje: da li prevremeni parlamentarni izbori mogu da budu izlazna strategija za Srbiju ako pregovori Beograda i Prištine zapadnu u ćorsokak?\nDragomir Anđelković, politički analitičar, objašnjava za Sputnjik da, ukoliko bi Beograd i izabrao vanredne parlamentarne izbore kao strategiju kako bi dobio na vremenu, to ne bi bilo eksplicitno zbog zastoja u pregovorima sa Prištinom, već kako bi izbegao prevelike pritiske koji ga očekuju u drugoj polovini ove godine.\nAnđelković se osvrnuo i na Vučićevu posetu Americi, istakavši da poseta jeste jednim delom vezana za pregovore sa Prištinom, ali tu napominje da je američka administracija u odlasku, jer ih čekaju izbori, što prema njemu znači da će narednih sedam-osam meseci Amerika biti — van političke igre.\n„Svi pritisci na Beograd očekuju se u drugoj polovini iduće godine, i ako bi se Beograd i odlučio na vanredne izbore to bi bilo u nameri da se premosti period najvećih pritisaka. Tu se ne bi radilo o neuspehu, već o nespremnosti da se doživi potpuni neuspeh, odnosno da se daju svi ustupci Evropi i Prištini koji se traže od Beograda“, kaže on naglašavajući da ako se govori o Briselskom sporazumu generalno, jedna vrsta neuspeha je već doživljena, jer se ispostavilo da je EU „od početka varala Srbiju“.\nDr Slobodan Janković, član Centra za konzervativne studije, veruje da se pokazalo da vlada Srbije nije samostalna u svojim političkim odlukama, kako spoljnim, tako i unutrašnjim.\n„Evidentna je slaba autonomija u odlučivanju. Ako se prisetimo, prvi je Ivica Dačić rekao da od EU nema ništa, i da zahtevima nema kraja. Faktički, Dačić je započeo tu politiku vlade bezalternativnog srljanja u EU. Da li će vlada pokušati na vreme da se spasi tako što će raspisati vanredne izbore, teško je reći. Njima popularnost polako pada. Albance više ne zanimaju nikakvi pregovori, jer je Briselski sporazum faktičko priznanje Kosova kao države“, objašnjava on.\nZajednica srpskih opština, što se tiče Prištine već na neki način postoji, u vidu onoga što se kod nas zove Stalna konferencija gradova i opština. Dakle, srpski plan da ZSO bude krov za Srbe koji će se baviti svime što je srpsko, od imovine pa do ubiranja novca, Prištini nije bitan.


Osuda napada na Bakiru Hasečić: Govor mržnje treba sankcionirati - Klix.ba\nKoalicija za borbu protiv govora mržnje i zločina iz mržnje najoštrije osuđuje verbalni napad na Bakiru Hasečić, predsjednicu Udruženja "Žena - žrtva rata", koji se dogodio jučer u Višegradu, saopćeno je iz te koalicije.\nNjeni aktivisti pozivaju policiju i pravosuđe Republike Srpske (RS) da adekvatno reagiraju, procesuiraju i osude počionice ovog i sličnih napada te sankcioniraju svako krivično djelo zločina iz mržnje i izazivanja nacionalne, rasne ili vjerske mržnje, razdora ili netrpeljivosti, koji su definisani Krivičnim zakonom RS-a.\nNevladine organizacije, članice Koalicije za borbu protiv govora mržnje i zločina iz mržnje, smataraju da reakcija lokalne policije, koja je samo usmeno opomenula ženu što je verbalno napala Bakiru Hasečić, nije dovoljna.\n"Hasečić je bila izložena vrijeđanju i zastrašivanju na nacionalnoj i vjerskoj osnovi, s elementima zločina počinjenih iz mržnje, samo nekoliko dana nakon što su čelnici Opštine Višegrad odobrili rušenje kuće u Višegradu u kojoj je spaljeno 70 žrtava ratnog zločina", navedeno je u saopćenju Koalicije.\nPotrebno je daljnje uključivanje policije i tužilaštva radi rasvjetljavanja ovog slučaja i preveniranja sličnih pojava ubuduće, navedeno je također.\n"Podsjećamo da nekažnjavanje govora mržnje i zločina počinjenih iz mržnje, kao krivičnih djela koje u svojoj osnovi imaju podrivanje jednakosti i ravnopravnosti građana i marginaliziranje pojedinačnih društvenih grupa, predstavlja prijetnju miru i stabilnosti u BiH. Republika Srpska treba odlučno da primijeni postojeće pravne norme koje su sastavni dio krivičnog zakonodavstva radi adekvatne zaštite ljudskih prava svih građana", citat je iz saopćenja.\nŽivoti stotina građana BiH zavise od donora organa\n26.10.2013. u 16:11


Bombardovanje Jugoslavije - 1\n19. 03. 2019 16:40\nBEOGRAD - Naučno-medicinska studija koju je Komisija za utvrđivanje istraživanja posledica NATO bombradovanja uradila sa Institutom za javno zdravlje "Dr Milan Jovanović Batut" pokazala je da kod djece u uzrasnoj grupi od 5 do 9 godina, a koja su rođena poslije 1999. godine, postoji određena tendencija rasta obolijevanja od malignih bolesti.\nZeman: Bombardovanje Jugoslavije bilo greška\nPRAG - Češki predsjednik Miloš Zeman izjavio je da je bombardovanje Savezne Republike Jugoslavije bilo greška i da sada ne treba tražiti alibi da bi se to opravdalo.\n26. 09. 2017 21:12\nDonald Tramp, sadašnji predsjednik Sjedinjenih Američkih Država, dao je intervju kao uticajni biznismen 1999. godine za CNN, u emisiji kod poznatog TV voditelja Lerija Kinga\nOsamnaest godina od smrti male Milice Rakić\n17. 04. 2017 11:15\nBEOGRAD - Mala Milica Rakić (3) poginula je 17. aprila 1999. godine u Batajnici tokom NATO bombardovanja, kada je geler od rasprskavajuće bombe uletio u kupatilo i pogodio djevojčicu u glavu dok je sjedila na noši.\nAmerički pilot Srbinu: Da su vam avioni bili ispravni malo ko od nas bi se vratio živ\n29. 03. 2017 09:45\nBEOGRAD - Student iz Nove Varoši Milenko Gordić nedavno je proputovao po cijelim Sjedinjenim Američkim Državama.\n24. 03. 2017 14:42\nPODGORICA - Pripadnici Vojske Crne Gore spriječili su danas delegaciju crnogorske partije Demos da u kasarni "Milovan Šaranović" u Danilovgradu položi cvijeće na spomenik vojniku Saši Stojiću, prvoj žrtvi NATO agresije u Crnoj Gori, potvrdio je član Izvršnog odbora Demos Vladislav Dajković.\nVučić: Srbija nikada neće tražiti da uđe u NATO; Dodik: Kako zaboraviti?\n24. 03. 2017 12:01\nBEOGRAD - U Grdeličkoj klisuri u Srbiji danas je obilježen Dan sjećanja na stradale u NATO bombardovanju 1999. godine. Centralnu ceremoniju u Grdeličkoj klisuri predvodio je premijer Srbije Aleksandar Vučić, a prisustvao je i predsjednik Republike Srpske Milorad Dodik i ministar rada i boračko-invalidske zaštite Srpske Milenko Savanović.\nSkoro dvije trećine Srba ne prihvata izvinjenje NATO-a\n24. 03. 2017 11:30\nBEOGRAD - Članstvo Srbije u NATO podržalo bi 11 odsto građana Srbije, pet odsto je neodlučno, a 84 odsto je protiv, saopštio je Institut za evropske poslove.


KAKVA GENIJALNA IDEA Pogledajte kako su Deda Mrazovi PREKO KROVOVA stigli do bolesnih mališana u Tiršovoj - Lola\nProteklih pet godina godina, više od deset hiljada IDEA zaposlenih deci je lično delilo paketiće. Ove godine, zbog pandemije korona virusa, to nije bio slučaj.\nZato su u pomoć došli profesionalni spasioci i učinili da deca Univerzitetske dečje klinike u Tiršovoj i ove godine ugledaju Deda Mraza, da prazničnu čaroliju dožive na najlepši način i raduju se praznicima koji su pred nama.\n– Za naše najmlađe pacijente, koji zbog svoje bolesti novogodišnje praznike provode u bolnici, Deda Mraz i pokloni predstavljaju posebnu radost. Zbog pandemije nije dozvoljen ulazak u kliniku, ali zahvaljujući Mercatoru i Gorskoj službi spasavanja, na potpuno nesvakidašnji i bezbedan način, naši mali pacijenti su i ove godine dobili paketiće.\nUz pridržavanje propisanih epidemioloških mera i Deda Mraza sa maskom, skrenuli smo još jednom pažnju koliko je važno nositi zaštitu i pridržavati se preporuka – rekao je doc dr Siniša Dučić, direktor Univerzitetske dečje klinike Tiršova.\n„Volimo praznike, jer volimo jedni druge“ poruka je koja se i ove godine čula u 23 grada širom Srbije.\nUprkos pandemiji korona virusa i uz poštovanje svih epidemioloških mera, IDEA karavan je i ove godine obišao 23 grada širom Srbije, posetio više od 50 dečjih bolnica, domova za nezbrinutu deci i drugih institucija, i tom prilikom podelio više 5.000 novogodišnjih paketića.\n– Zaista mi je drago što smo i ove godine, uprkos svemu, novogodišnjim paketićima obradovali više od pet hiljada mališana u domovima za nezbrinutu decu i dečjim bolnicama širom Srbije.\nFoto: FOTO: MILAN ILIC / PROMO\nPosebno nam je zadovoljstvo i što smo uz podršku profesionalaca organizovali posetu Deda Mraza sa krova, i deci Univerzitetske dečije klinike u Tiršovoj uspeli da dočaramo prazničnu atmosferu i ulepšamo Novu godinu – rekla je Nataša Pavlović, direktorka marketinga kompanije Mercator-S i dodala:\nPosebnu zahvalnost za organizaciju akcije u Univerzitetskoj dečijoj klinici u Tiršovoj dugujemo pripadnicima Gorske službe spasavanja.\nbolesna djeca Deda Mraz novogodišnji paketići Univerzitetska dečija klinika Tiršova\nŠta zna Deda Mraz šta je tetka – kraljica dečijeg univerzuma


BEBE: VODIČ ZA POČETNIKE\n/ BEBE: VODIČ ZA POČETNIKE\nNekoliko strana - BEBE: VODIČ ZA POČETNIKE\nRoni Džej\tBEBE: VODIČ ZA POČETNIKE\nBebe: Vodič za početnike daje odgovore na sva\nova pitanja i predstavlja jednostavan vodič koji ce vas uputiti u\nsve ono što treba da znate vezano za vaše dete. Na duhovit i iskren\nnačin, ova knjiga pomoći će vam da bez stresa negujete svoju bebu i\nnaučiće vas sitnim trikovima – od toga kako da držite bebu, do toga\nkako da se sa njom igrate. Rešite se suvišne opreme za bebe i\njednostavno uživajte. Ova je knjiga sve što vam je potrebno da vam\npomogne da vaša beba bude srećna i zdrava. ISBN\nUmete li da izađete na kraj sa tek rođenom\nNovopečeni roditelji preplavljeni su savetima o tome kako treba da\nvode računa o svojoj bebi. Časopisi, knjige, elektronski mediji,\nkursevi za roditelje, prijatelji i porodica stalno vam govore šta\ntreba da radite i kako da se ponašate, a to je dovoljno da zbuni i\nTreba li da kupite jednokratne pelene ili one koje ćete koristiti\nviše puta? Gde treba da držite sve bebine stvari? Koje su česte\nbolesti koje vaša beba može lako da zakači?\nBebe: Vodič za početnike daje odgovore na sva ova pitanja\ni predstavlja jednostavan vodič koji ce vas uputiti u sve ono što\ntreba da znate vezano za vaše dete. Na duhovit i iskren način, ova\nknjiga pomoći će vam da bez stresa negujete svoju bebu i naučiće\nvas sitnim trikovima – od toga kako da držite bebu, do toga kako da\nse sa njom igrate. Rešite se suvišne opreme za bebe i jednostavno\nuživajte. Ova je knjiga sve što vam je potrebno da vam pomogne da\nvaša beba bude srećna i zdrava. Komentari\nKNJIGA ZA TATE - Kako da budete najbolji u svemu


UČESNICI STRUČNO-NAUČNOG SKUPA „BIBLIONET“ U GRADSKOJ KUĆI | Novi Sad\nPočetna stranica › UČESNICI STRUČNO-NAUČNOG SKUPA „BIBLIONET“ U GRADSKOJ KUĆI\nUČESNICI STRUČNO-NAUČNOG SKUPA „BIBLIONET“ U GRADSKOJ KUĆI\nGradonačelnik Novog Sada Miloš Vučević primio je učesnike stručno-naučnog skupa „Biblionet“ koji će ove godine biti održan u Novom Sadu od 5. do 7. juna u organizaciji Zajednice matičnih biblioteka Srbije i Gradske biblioteke u Novom Sadu. „Biblionet“ je naučna i stručna godišnja manifestacija iz oblasti bibliotečko-informacione delatnosti Republike Srbije, čija je misija promocija delatnosti matičnih biblioteka organizovanih u Zajednici matičnih biblioteka Srbije, kao i afirmacija naučno-istraživačkog i stručnog rada u bibliotečko-informacionoj delatnosti Republike.\n- Pored upravo završenog „Sterijinog pozorja“ i početka „Zmajevih dečjih igara“ u našem gradu, veliki doprinos afirmaciji kuturnih sadržaja grada ovih dana daje i značajan skup bibliotekara iz cele zemlјe, baš u Novom Sadu. U pitanju je aktuelna tema, sa dobro koncipiranim radnim programom za vreme kojeg će bibliotekari iz cele države održavati kvalitetne sastanke, radionice i diskusije, a sve u cilјu jačanja bibliotečke delatnosti. Ono što je važno istaknuti, jeste da smo mi kao lokalna samouprava već krenuli u ozbilјan poduhvat digitalizacije kulturne baštine grada, što je veoma srodno temi ovogodišnjeg „Biblioneta“, a to je digitalizovanje bibliotečke građe. Aktivnosti te vrste su važne da bi naše kulturno bogatstvo i nasleđe dobili svoje pravo mesto u modernom informacionom društvu - rekao je gradonačelik Vučević i poželeo svim učesnicima prijatan boravak u Novom Sadu i da steknu mnogo novih poznanstava kroz razmenu znanja i iskustava na osmom po redu „Biblionetu“.\nPrisutnima su se tokom prijema obratili i specijalni savetnik ministra kulture i informisanja za informacionu delatnost i digitalizaciju Zoran Perović, v.d. upravnika Narodne biblioteke Srbije i predsednica Zajednice matičnih biblioteka Srbije Svetlana Jančić, kao i i direktor Gradske biblioteke u Novom Sadu Dragan Kojić koji su u ime organizatora manifestacije pozdravili sve prisutne i poželeli kolegama iz cele Srbije srećan rad u narednim danima.\nTema ovogodišnjeg „Biblioneta“ je „Digitalne kolekcije u bibliotekama Srbije“, a program skupa će se odvijati u Kulturnom centru Novog Sada. Cilјevi „Biblioneta“ su promovisanje delatnosti matičnih biblioteka, podsticanje razvoja naučno-istraživačkog rada u srpskim bibliotekama, razvijanje kreativnosti i iniciranje razmene ideja u savremenoj bibliotečkoj teoriji i praksi.U okviru realizacije programskih aktivnosti autorima se pruža mogućnost da pred najkompetentnijom publikom prezentuju rezultate svoga rada, naučno-istraživačkog ili praktičnog, da prikažu svoje programe ili projekte na zadatu temu.\nNovi Sad, 5. jun 2014. godine


iTech – Frenzy Spark Magazine\nNa Google Play servisu od nedavno je dostupna android aplikacija po imenu “Premotaj roman – Ekspert”. U pitanju je književno delo, tačnije kratak roman autora Ivice Milarića u elektronskoj formi. [ … ]\nfrenzy spark - November 27, 2012 January 18, 2014\nKarmajn Galo je posle godinu dana istraživanja usluge u Eplovim maloprodajama podelio sa čitaocima Forbs magazina jednu od osnovnih tehnika koje primenjuju zaposleni. Uđite u bilo koju Eplovu maloprodaju kada [ … ]\nIako sa malim zakašnjenjem, konačno smo se svrteli da stavimo naše šape na najpopularniji android telefon ove godine. Proleće i leto su bili prepuni tech noviteta, brojnih prezentacija, najava, glasina i pompeznih [ … ]\nfrenzy spark - September 17, 2012 January 18, 2014\nUkoliko ste neko ko drži do najboljih vizuelnih performansi, bilo da se bavite dizajnom, fotografijom, montažom ili jednostavno, volite da se opustite uz druge vidove multimedija, Samsungov Series 9 model [ … ]\nDavid Darko - August 26, 2011 September 2, 2011\nAko si geek onda važi ona da „više voliš svoj komp od svoje devojke“, ukoliko uopšte i imaš devojku. Takođe, o romantici si možda čuo, i to u onom delu [ … ]


Press Online :: Svet :: MRAČNA VIZIJA EVROPE Populisti ne žele da unište EU, već imaju još OPASNIJE PLANOVE\nSalvini i njegovi ideološki saveznici možda su koristili nacionalističku retoriku da mobilišu svoju bazu dok su bili u opoziciji, ali su se takođe pokazali kao pragmatični, voljni da sklope poslove sa svojim ideološkim neprijateljima kod kuće ili u inostranstvu.\nSada je manje verovatno da će populisti koji su na vlasti raditi na tome da sruše EU, već će pre pokušati da iskoriste njene sisteme za svoje potrebe, navodi "Politiko".\nKao primer, sajt navodi način na koji je Salvini uspeo da se izbori sa sukobom između italijanske vlade i Evropske komisije oko italijanskog budžeta.\nDok je javno kritikovao Brisel zbog "antidemokratskog mešanja" u poslove Rima, on je davao prostor ministru finansija da pronađe rešenje i dogovori se sa EU. Rezultat toga je da je izdejstvovao budžet koji mu omogućava da svojim glasačima ispuni obećanja, dok je njegov nesigurni koalicioni partner antiestablišmentski pokret Pet zvezdica bio primoran da odustane od svojih obećanja o univerzalnom dohotku za građane.\nUmberto Bosi, osnivač Salvinijeve partije ultradesničarske Lige, bio je vešt u svom pozicioniranju kao protivnika rimskog centralizma, dok je istovremeno služio kao deo italijanske vlade. Salvini bi se mogao pokazati podjednako spretan u načinu na koji se nosi sa Briselom.\nTo je mogućnost za koju njegovi protivnici nisu spremni. Oni koji veruju u socijaldemokratske, zelene ili liberalne agende navikli su da populističke desničare gledaju kao automatski anti-EU. Oni će se boriti da shvate kako da se nose sa populističkim desničarima koji mogu da koegzistiraju sa EU ili da je iskoriste za svoje svrhe. Istina je da se desničarski populisti ne slažu baš u svemu. Uprkos zajedničkom neprijateljstvu prema migrantima i poštovanju takozvanih tradicionalnih vrednosti, neslaganja oko ključnih političkih pitanja ostaju značajne prepreke za ostvarivanje zajedničke evropske ultradesničarske agende.\nSalvinijeva Liga se sukobila sa Hajnc-Kristijanom Štraheom iz austrijske Slobodarske partije, na primer, oko austrijskog predloga da se dvojno državljanstvo učini pristupačnijim ljudima iz nemačkog govornog područja u italijanskom Južnom Tirolu.\nIpak, postoje jasni napori da se razvije zajednički ideološki program među krajnje desnim mrežama. Radikalni intelektualni milje u državama poput Francuske, Italije i Austrije preusmerava svoj fokus sa pokušaja da unište EU, ka održivim naporima da evropske integracije stavi u službu određenog skupa ideoloških ciljeva.\nUprkos neslaganju oko Južnog Tirola, Salvini i Štrahe su usredsređeni na zajednički cilj sprečavanja migranata da ulaze na teritorije njihovih zemalja i žele jaču kolektivnu kontrolu granica EU.\nPovezana ekspanzija vojnih i policijskih operacija širom Severne Afrike i Sahela, čiji bi cilj bio da se unište afrički migracijski putevi u Evropu, sve više privlači podršku evropskih desničarskih populista koji dele sklonost ka vojnim rešenjima društvenih problema.\nUmesto da demontiraju EU, populisti iz krajnje desnice mogu da pomognu da se ubrza militarizacija EU kako bi se kolektivna moć projektovala u zemlje duž granica EU na kvaziimperijalni način.\nNajveća greška koju bi EU mogla da učini bila bi pretpostavka da će se krajnje desničarske stranke i u vladi dogmatski držati populističke retorike koju su koristili u opoziciji. Oni su, kao i svi drugi, imali priliku da vide šta se dogodilo Grčkoj ili Ujedinjenom Kraljevstvu nakon što su izazvali EU, i shodno tome prilagođavaju svoje strategije.\nSalvini, koji je gurao regionalnu stranku prema zagrljaju italijanskog nacionalizma, sigurno neće imati problema da pređe na odbranu evropskog identiteta ako se to pokaže politički korisnim.\nSuočeni s tom ideološkom fleksibilnošću, pro-EU političari će morati dugo i ozbiljno razmišljati o tome kako da zaštite EU od onih koji bi je zloupotrebili kako bi promovisali tamniju viziju Evrope.


Na vidžetu "Blica" indeks zagađenosti na Starom gradu jejutors je iznosio čak 411! To je visoka koncentracija zagađenja, maksimalni nivo, takozvana "ljubičasta zona", u kojoj "svako može da oseti ozbiljne posledice po zdravlje".\nUzroci većeg zagađenja - sneg, vetar, individualna ložišta\nOve podatke potvrdili su i zvanični nalazi Agencije za zaštitu životne sredine Srbije, Grada Beograda i Gradskog zavoda za javno zdravlje.\n"Ozbiljne zdravstvene tegobe se mogu očekivati i kod zdravih osoba i u osetljivim grupama populacije", pisalo je u zvaničnom upozorenju na sajtu Beoeko.\nSajt "Air Visual" označio je Beograd jutros u 8 časova kao najzagađeniji grad na svetu sa koeficijentom 378 (gledano za celu teritoriju grada, koncentracja od 411 PM čestica važila je za područje Starog grada), skoro duplo više od drugoplasiranog Čiang Maja na Tajlandu, Kijeva (Ukrajina), Zagreba (Hrvatska), Osake (Japan)...\nU svetu korona smanjuje zagađenje, zašto je kod nas drugačije?\nIako snimci širom sveta pokazju da se priroda regeneriše otkako su ljudi u izolaciji, što potvrđuju i satelitski snimci američke svemirske agencije NASA, veliki broj građana Srbije s pravom se zapitao šta se dešava i zašto je vazduh drastično lošiji.\nKako je objasnio Filip Radović, direktor Agencije za zaštitu životne sredine, kombinacija snega i vetra, koji je duvao poslednjih dana, jedan su od uzročnika naglog skoka aerozagađenja.\n- Najverovatniji scenario je da su snežne padavine spustile suspendovane čestice i prašinu na površinu tla, a onda je usled snažnog duvanja košave sve to podignuto iznad gradova. Kao indikator tog scenarija vidimo da je koncentracija zagađujućih materija bila najveća upravo tamo gde je duvao vetar – kaže Radović za „Blic“.\nOn tvrdi, a prem mernim instrumentima Agencije, da drugih izvora zagađenja nije bilo, kao "ni bilo kakvih drugih bitnih promena koje bi mogle da prouzrokuju nagli skok prisustva polutanata u vazduhu".\nPojačano zagađenje zbog individualnih ložišta?\nIz Gradskog zavoda za javno zdravlje navode da su za "trijumf" Beograda na listi najzagađenijih gradova na svetu odgovorna - individualna ložišta.\n- Jutros je uočen veliki porast PM10 čestica u vazduhu, poreklo zagađenja je najverovatnije od intenziviranja upotrebe individualnih ložišta. Nagli pad temperature i to što se zbog pandemijskih mera veliki broj građana nalazi u svojim domovima, uzrokovao je pojačano loženje, a samim tim i povećao zagađenje - tvrdi za "Blic"Andrej Šoštarić iz Gradskog zavoda za javno zdravlje.\nPM10 čestice su prašina manja (PM) od 10 mikrometara i čini je smeša dima, čađi, prašine i kiseline, uz teške metale poput olova, kadmijuma, nikla i arsena, a nastaju kao posledica kombinovanog uticaja grejanja, saobraćaja i industrije. Ovog puta, prevagu donelo je grejanje.\nSve je više razočaranih i besnih turista koji su vraćeni sa grčke granice zbog iznenadne odluke Atine. Jedan od njih prešao je 1.600 kilometara i kako kaže, ne planira više da se kupa u grčkom moru, jer je ogorčen načinom kako je sve urađeno.


SDS Semberija: Petrović se obračunava sa političkim neistomišljenicima - NTV Arena\nSDS Semberija: Petrović se obračunava sa političkim neistomišljenicima\nSDS Semberija – Mićo Mićić smatra da se gradonačelnik Bijeljine Ljubiša Petrović pod plaštom borbe protiv korupcije u javnim ustanovama i preuzećima obračunava sa političkim neistomišljenicima, te da je istovremeno optužujući i presuđujući prekoračio ovlaštenja i narušio ugled pozicije gradonačelnika.\nU ovoj stranci smatraju da je Petrović isključivi krivac za to što ugovor za javnu rasvjetu u Bijeljini nije blagovremeno zaključen, što su ulice u mraku, a novogodišnja rasvjeta nije postavljena, te da treba da snosi posljedice “sopstvene nesposobnosti”.\nIstiču da bi bilo dobro, pošto voli da se prikazuje kao pravednik, da ima dostojanstva da kaže da su greške i propuste napravili on i njegov tim, a ne da za to optužuje druge.\nKako su pojasnili, Petrović, podnoseći krivične prijave zbog sumnje u zakonit rad odgovornih u javnim službama, sebi daje za pravo da pojašnjenja svojih postupaka obrazlaže neprovjerenim ili poluistinitim tvrdnjama, a osobe protiv kojih su krivične prijave podnesene u svojim nastupima tretira kao da je stvar već presuđena i da je njihova krivica već dokazana.\nPodsjetili su da je Petrović 6. decembra na konferenciji za novinare imenom i prezimenom optuživao političke neistomišljenike za “politički motivisano opstruisanje javne nabavke i razna druga nedjela”, ukazujući kako izgleda da nikada nije čuo za “prezumpciju nevinosti” – da niko nije kriv dok mu se ne dokaže suprotno.\n“Krivicu može da dokaže samo sud, a ne gradonačelnik”, navedeno je u saopštenju SDS Semberija – Mićo Mićić i dodali da se Petrović nije potrudio da javnosti ponudi na uvid sadržaj podnijetih krivičnih prijava već je ubjeđivao javnost da je u pitanju politička pozadina ometanja javne nabavke.\nSDS Semberija ističe i da je tragično to što je Petrović na konferenciji za novinare sebi dao za pravo da na najgori mogući način, u stilu najvećih autokrata i diktatora, targetira svoje političke protivnike i da im crta mete na čelu, ocijenivši da je ispod svakog nivoa takav postupak gradonačelnika.\nIz ove stranke su ukazali da u Zakonu o javnim nabavkama ne postoji odredba “ometanja javne nabavke”, pogotovo ne sa “političkom pozadinom”, te upitali da li Petrović ima svog favorita među prijavljenim ponuđačima.\nNapomenuto je i da je ulaganje žalbe na proceduru javne nabavke legitimno zakonsko pravo svih ponuđača koji učestvuju u procedurama javnih nabavki i to se svakodnevno dešava širom BiH, te postavljeno pitanje ko je Ljubiša Petrović da im to pravo uskraćuje.\nU SDS-u Semberija se nadaju da nadležni državni organi prate ove aktivnosti Petrovića i da će adekvatno reagovati po službenoj dužnosti.\nPetrović je u ponedjeljak na konferenciji za novinare rekao da je podnesena krivična prijava protiv odgovornih lica u firmi “Elmont”, jer je, tvrdi, blokirano održavanje javne rasvjete u gradu.\nVlasnik firme “Elmont” Dragiša Savić rekao je tada Srni da nisu tačni navodi gradonačelnika Bijeljine Ljubiše Petrovića da ta firma blokira održavanje ulične rasvjete u gradu, a da krivičnu prijavu nisu dobili.\nTags: bijeljina, ljubisa petrovic, sds semberija, sdss\nAkcija “Koridor”: Uhapšeno osam osumnjičenih za krijumčarenje robe /FOTO/


Savo zahvalan Crnoj Gori, blagu prednost daje "Orlovima" - Sportske.net\nSavo zahvalan Crnoj Gori, blagu prednost daje "Orlovima"\nPotpredsednik FS Srbije Savo Milošević otkrio je kako ga je Crna Gora vratila fudbalu i šta očekuje od sutrašnje utakmice u Podgorici.\nFoto: Kup Prijateljstva Promo\n''Zeleno svetlo'' - Ovde će se graditi Nacionalni stadion?Koliko će u Podgorici biti navijača Srbije?Atmosfera u reprezentaciji Srbije je - fenomenalna?Oglasili se i iz Mančestera i - uneli dodatnu zabunu oko Matića!Marko Dmitrović: "Posebna, svakako ne prijateljska utakmica"\nNekadašnji reprezentativac Jugoslavije i samostalne Srbije Savo Milošević govorio je za crnogorske "Vijesti" o predstojećem okršaju dva nacionalna tima.\nPrvi put od raspada državne zajednice Srbije i Crne Gore seniorske reprezentacije dveju zemalja odigraće takmičarsku utakmicu.\n"Očekivao sam da ćemo i ranije odigrati prijateljsku utakmicu, ali sada 'moramo' da se sastanemo. Jeste istorijski, ali, ipak, na drugačiji način u odnosu na mečeve koje smo igrali sa zemljama bivše Jugoslavije. Možda je bilo logičnije da sastanemo u prijateljskom duelu, ali se i ovaj meč može posmatrati tako", kazao je Milošević.\nPotpredsednik FS Srbije otkrio je da ga je poziv prijatelja Branka Brnovića i Dejana Savićevića vratio fudbalu nakon završetka igračke karijere.\n"Da nije bilo poziva mojih prijatelja Branka Brnovića i Dejana Savićevića, pitanje je da li bih se uopšte vratio fudbalu. To je bio početak moje nove karijere. Zahvalan sam crnogorskom savezu jer me je vratio u fudbalsku priču. Bio je to sjajan period, fenomenalno iskustvo. Imali smo odličan tim, igrali smo baraž za EURO protiv Češke... Zaista samo najlepša sećanja me vežu za taj period", rekao je Milošević.\nŠto se tiče sutrašnje utakmice u Ligi nacija, Savo Milošević blagu prednost daje selekciji Srbije iako ima ogromno poštovanje za Crnu Goru.\n"Srbija je u prednosti, i zbog kvaliteta, a pre svega zbog fonda igrača i više opcija u svim linijama tima, ali Crna Gora uvek skoncentriše dovoljno kvaliteta, a srčanost i borbenost nadoknade i neke nedostatke. Očekujem, dakle, izjednačen meč sa blagom prednošću za Srbiju, ali ako ne odgovorimo na borbenost Crne Gore, biće jako teško", ističe Savo Milošević.\nPored ovih tema Savo Milošević je govorio o tome šta su planovi reprezentacije Srbije za budućnost, ko su najbolji pojedinci dve reprezentacije, kakav odnos ima sa Ljubišom Tumbakovićem...\nSve to možte pročitati u intervjuu koji se nalazi OVDE.\nZvanično je - Pantelić na novoj funkciji, objavljen i kompletan sastav!


Završnica prvenstva Bosne i Hercegovine u malom nogometu igra se po novom sistemu prema kojem ekipe učesnice jednu utakmicu igraju kod kod “kuće”, a drugu na strani. Ekipa MNK Centar Remi-BH Play iz Sarajeva svoje domaće utakmice odlučila je igrati u Visokom. Visočkoj publici igrači ove ekipe su itekako poznati jer su pod vodstvom Dženana Muminovića zadnjih nekoliko godina stalni učesnici Novogodišnjeg malonogometnog turnira “Midhat Ahić”. Prva utakmica koju će MNK Centar Remi-BH Play igrati u Visokom na programu je 05.04.2012.godine sa početkom u 20.30 sati, a protivnik će biti ekipa Comunicare Mostar. Drugu domaću utakmicu izabranici Dženana Muminovića igrat će protiv ekipe Leotara iz Trebinja i to 12.04.2012.godina sa istim početkom od 20.30 sati.\n-“Godinama igramo i osvajamo malonogometne turnire u Visokom, vi ovdje imate ubjedljivo najbolju publiku i publiku koja ima osjećaja za mali nogomet, a to je bio osnovni razlog zašto smo odlučili da svoje domaće utakmice ne igramo u Sarajevo nego upravo u Visokom. I ja i moji igrači vjerujemo da će nam visočka publika dati podršku na našem putu da postanemo prvaci Bosne i Hercegovine – kratko je prokomentarisao Dženan Muminović svoju odluku da domaće utakmice pored Sarajeva igra u Visokom.


Akumulacije za žedna sela\nwestinfo.rs (Ž. Dulanović) 10. фебруар 2014. године Пољопривреда Коментари\nStoku poje samo jednom dnevno u zaseoku Zorić (foto: Ž. Dulanović)\nOpština Nova Varoš planira da izgradi dve mini-akumulacije iz kojih će voda prirodnim padom stizati do domaćinstava u žednim zaseocima Mesne zajednice Božetići. Vrednost projekata je blizu 47 miliona dinara, a finansijska pomoć za radove biće zatražena od Ministarstva poljoprivrede Vlade Srbije.\nU Božatićima, Bukoviku i Gornjoj Debelji presušili su i onako tanki izvori pa se meštani dovijaju se na razne načine kako bi obezbedili vodu za žedna stada. Zbog nestašice vode ugrožena je i proizvodnja čuvenog zlatarskog sira, po kome je ovaj kraj poznat.\n- Kritično je u pet zaseoka, a ideja nama je da na Jastrebcu i Božovom brdu gradimo akumulacije zapremine po 1.300 kubika, koje bi se pumpama punile vodom sa Korićanskog vrela, dok bi iz ovih akumulacija voda prirodnim putem stizala do meštana. Izgradnjom ovih mini-akumulacija sa tehničkom vodom, meštanima će ostati više vode za piće iz privatnih vodovoda– kaže predsednik opštine Dimitrije Paunović.\nVoda iz mini-akumulacija, prema evidentiranim potrebama i stanju na terenu, stizaće do 399 potrošača sa 904 grla krupne stoke, a služiće za navodnjavanje oko 159 hektara oranica. Samo sa jednim punjenjem akumulacije će moći da podmire tromesečne potrebe žednih zaseoka, a po istom principu narednih godina rešio bi se i problem zaseoka u mesnoj zajednici Radoinja.\n-Ministarstvo poljoprivrede za ovakve projekte izdvaja oko 80 odsto potrebnih sredstava, a uslov konkursa je da zainteresovani meštani formiraju udruženje građana koje će tražiti donaciju . Oni bi morali i da se obavežu da neće praviti smetnje u imovinskim odnosima, a opština će im pomoći oko izrade konkursne dokumentacije i radova. Ukoliko se akumulacije budu radile uz pomoć donacije, meštani će na ime svog učešća u projektu priključak na mrežu platiti 23.000 dinara, koliko je i priključak na vodovod u gradu – kaže Paunović.


RTCG - Radio Televizija Crne Gore - Nacionalni javni servis :: Svijet :: Merkel izrazila punu podršku Lašetu\n05. 09. 2021. 22:28 >> 22:36 0\nNjemačka kancelarka Angela Merkel izrazila je danas punu podršku kandidatu njene konzervativne koalicije za šefa vlade Arminu Lašetu koji se nada da će je naslijediti nakon predstojećih parlamentarnih izbora.\nMerkel i Lašet su danas obišli mesto Hagen i još jednu oblast u pokrajini Sjeverna Rajna-Vestfalija, koji su razoreni poplavama u julu.\nLašet je guverner te pokrajine sa najviše stanovnika u Njemačkoj.\nMerkel je rekla da Lašet "veoma uspješno" vodi najveću njemačku pokrajinu i dodala da neko ko ima takve rezultate može da vodi i državu kao kancelar.\nParlamentarni izbori u Njemačkoj biće održani 26. septembra, a Merkel, kancelarka od 2005. godine, najavila je 2018. da se neće kandidovati za novi mandat.\nNajnovije ankete pokazuju da demohrišćanska koalicija, čiji je Lašet kandidat za kancelara, prvi put poslije više godina zaostaje za Socijaldemokratskom partijom Njemačke, koja je za šefa vlade nominovala vicekancelara i ministra finansija Olafa Šolca.


Naime, 24 poslanika iz Federacije u Predstavničkom domu BiH u apelaciji Ustavnom sudu BiH tražili su, između ostalog, da bude donesena privremena mera kojom bi bilo zabranjeno postupanje po aktima na osnovu kojih je započela gradnja hidroelektrane, piše Srpskainfo.\nU prevodu, da se zaustavi gradnja HE „Buk Bijela“, prve od tri planirane u gornjem toku Drine, koje zajedno grade elektroprivrede RS i Srbije. Koncesija je dodeljena putem pregovaračkog postupka.\nMeđutim, Ustavni sud BiH je naveo da se u naredna tri meseca odlaže postupak po zahtevu 24 poslanika. To je rok koji je sud, prije konačne odluke, dao Komisiji za koncesije BiH da u svojstvu zajedničke komisije za koncesije reši sporna pitanja između BiH i Srpske, te da ovaj sud obavijesti o ishodu.\nAli, bez obzira na to, Ustavni sud BiH je podigao prašinu u BiH kada je prije nekoliko dana donio delimičnu odluku u kojoj je potvrdio da ipak postoji spor između BiH i RS u pogledu koncesionog dobra i nadležnosti za njihovo donošenje. Poslanici iz FBiH, mahom Bošnjaci, smatraju da je koncesiju mogla da dodeli samo BiH, a nikako Republika Srpska.\nOni zastupaju stav da „entiteti nemaju pravo upravljanja i raspolaganja državnom imovinom, a što uključuje i uspostavljanje koncesije na državnoj imovini“, bez obzira što je RS do sada dodelila bar 320 koncesija, a kantoni u FBiH najmanje 240 (to je podatak iz odgovora Srpske Ustavnom sudu BiH).\nS druge strane, činjenica je da je tok Drine kod Foče, na kome su dodeljene koncesije, u potpunosti na teritoriji RS i nikada do sada se nije desilo da se u takve situacije uplitala Komisija za koncesije BiH, koja godinama ne radi – ništa. Osim toga, članovima te komisije je davno istekao mandat i u toku je izbor novih. Ipak, Ustavni sud BiH pronašao je član Zakona o koncesijama BiH koji govori o sporovima između BiH i entiteta i pozvao se na njega.\nMilomir Amović, zamenik predsednika Komisije za koncesije BiH u tehničkom mandatu, tvrdi da komisija ima dovoljno članova da rešava ovaj spor. Međutim, Amović naglašava da odluka suda još nije stigla i da su za nju saznali iz medija.\n– Koliko vidim, pominje se zajednička komisija, a ona se formira od članova naše i Komisije za koncesije RS. Drugo je pitanje šta se uopšte traži od nas, šta je sporno, da li ustavna nadležnost ili zakonska procedura. To ne znam dok ne pročitamo cijeli spis – kaže Amović za Srpskainfo.\nNa pitanje da li je Komisija za koncesije BiH po zakonu nadležna da rešava ovakve sporove, Amović kaže da nije nadležna za rešavanje ustavnih nadležnosti, jer je to posao Ustavnog suda BiH. – Ako je u pitanju zakonska procedura ili spor oko toga, to je već nešto drugo. Tada se može uključiti zajednička komisija – objašnjava Amović.Ako je prostor na kome se daje koncesija na teritoriji RS i nema veze sa državnom granicom, postavlja se pitanje da li onda o toj koncesiji odlučuje Komisija za koncesije BiH. Amović je kategoričan: „Naravno da ne treba!“\n– Mi smo to već u nekim odgovorima naglašavali. Ako se radi čisto (a radi se očigledno) o teritoriji RS, ako tu nije ni blizu granica BiH, to je u nadležnosti RS. Ali, kada je u pitanju zakonska procedura, ko kome daje koncesiju… Ne može vlada vladi davati koncesiju, ako se ne ispoštuje neka zakonska procedura u smislu ko je koncesionar, ko odobrava koncesiju. Taj dio mi je i dalje nepoznat i zato 100 odsto ne mogu da tvrdim ni jedno ni drugo – ograđuje se Amović.\nMilan Tegeltija, savetnik za pravna pitanja srpskog člana Predsedništva BiH, objašnjava da koncesije po svojoj prirodi predstavljaju davanje na korištenje prirodnih resursa određenom subjektu za određenu vrstu koncesione naknade.\n– Odluka Ustavnog suda, kojom upućuje na Komisiju za koncesije BIH za rešavanje spora između BIH i RS, ustvari predstavlja negaciju ovlaštenja Republike Srpske da raspolaže svojim dobrima, prirodnim resursima, ona u svojoj suštini znači negaciju vlasništva Republike Srpske nad samom sobom, nad svojom teritorijom i imovinom – kaže Tegeltija. Prema njegovim rečima, ovakva odluka Ustavnog suda predstavlja direktnu negaciju Dejtonskog mirovnog sporazuma kojom je određeno da RS pripada 49 odsto teritorije BiH, koja je jasno označena i razgraničena u odnosu na drugi entitet.– Ova odluka Ustavnog suda pokušava da prenese centar odlučivanja o Republici Srpskoj u Sarajevo i tako je razvlasti od onih nadležnosti koje ima shodno Dejtonskom sporazumu, te je čin klasične centralizacije BiH suprotno odredbama Dejtonskog sporazuma – zaključuje Tegeltija.\nNismo uspeli da dobijemo komentar iz Komisije za koncesije RS.\nZa političare u Srpskoj, bez obzira da li su vlast ili opozicija, odluka Ustavnog suda BiH je neprihvatljiva. Ubeđeni su da je za sud problem u tome što se posao na Drini radi zajedno sa Srbijom. Lider SNSD i srpski član Predsedništva BiH, Milorad Dodik, odmah je odluku nazvao „ujdurmom“ protiv Srpske.– Veoma je jasno da su date koncesije za izgradnju hiroelektrana na prostoru Republike Srpske, koji ne dodiruje ni spoljne granice BiH niti je u dodiru s entitetskom linijom – rekao je Dodik.\nPotpredsednik US i šef pravnog tima te stranke, Milan Petković, smatra da je Ustavni sud još jednom pokazao da je politički, a ne pravni sud. Prema negovim rečima, sve ono što je međunarodna zajednica nekada radila direktno u BiH, sada se radi preko Ustavnog suda BiH.\n– Šta ćemo ako zajednička komisija za koncesije ne donese nikakvu odluku za 90 dana? Da li ćemo tada ući u pravni vakuum – upitao je Petković.\nČlanica Glavnog odbora SDS, Aleksandra Pandurević, smatra da je reč o političkoj odluci, koja je suprotna ustavno-pravnom sistemu BiH.\n– Komisija za koncesije BiH je od svog nastanka do danas, a to je 16 godina, u svojoj nadležnosti imala svega dve koncesije na entitetskoj liniji. Sve ostale koncesije su dodelile entitetske komisije, jer to jeste njihova nadležnost – podsjeća Pandurevićeva.Upozorava da je Ustavni sud grubo izašao iz svojih nadležnosti i prekršio Ustav BiH, na koji se pozvao.\nOvako je izgledala gradnja mosta u 14. veku


Novi Nissan Leaf: nova teaser slika – BiGportal.ba\nNovi Nissan Leaf: nova teaser slika\nNissan je objavio novu teaser sliku nove generacije električno pokretanog kompakta, odnosno modela Leaf. Novi model bi zvanično trebalo da bude predstavljen u septembru, a prve isporuke na evropskim tržištima se očekuju u prvoj polovini sledeće godine.\nRaniji izveštaji su ukazivali na to da će Leaf biti kupcima ponuđen u dve opcije, odnosno s dve baterije, jednom kapaciteta 40 i drugom kapaciteta 60 kWh. Ova potonja će navodno imati autonomiju od oko 550 km.\nVeliki uticaj na konačni izgled će verovatno imati konceptni model IDS. Na kraju recimo i da je Nissan najavio “seriju fotografija i podataka” koji će biti objavljeni u narednom periodu kao najava konačne premijere.


Krenulo uvođenje savremenih tehnologija i kod nas, šta nam nosi? - Poljoprivredne vijesti | Agroklub.ba\nDigitalizacija domaće poljoprivredne proizvodnje nosi sa sobom i dozu otpora, s obzirom da naši ljudi koji žive na selu i bave se poljoprivredom, većinom su stariji.\nU okviru projekta "Digitalizacija opštinskog upravljanja zemljištem", predstavnicima Grada Prijedora juče je uručena licenca i donirana oprema koja će omogućiti korištenje jedinstvene poljoprivredne platforme Agrolife, stoji u zvaničnom saopštenju Privredne komore Republike Srpske.\nCilj koji se na ovaj način želi postići je poboljšanje i unapređenje upravljanja poljoprivrednim tlom, a koje se dodjeljuje putem zakupa i kojim upravlja lokalna samouprava, tačnije resorno ministarstvo.\nPrema riječima sekretara Komore, Dragane Kokot, pomenuti softver omogućava da se na opštinskom nivou, u digitalnom formatu, kvalitetnije i adekvatnije upravlja zemljištem, koje je dato na korištenje zakupcima i koncesionarima.\n"Projekat se provodi u četiri jedinice lokalne samouprave u Republici Srpskoj, a to su Srbac, Brod, Trebinje i Prijedor. Prijedor je prvi grad kojem uručujemo opremu, a koja podrazumijeva laptope i računare na kojima će biti instaliran Agrolife", pojašnjava Kokot.\nPrati se kvalitet tla, ali i svi drugi parametri\nNapomenula je i da će se tim putem pratiti kvalitet zemljišta, kao i usjevi i njihov razvoj, zatim vlaga, temperatura, vremenska prognoza. Od ostalih bitnih parametara, ovim softverom obuhvaćena su i zaštitna sredstva, troškovi i ostvareni prinosi. Istovremeno, signalizirati će šta se dešava na poljoprivrednom tlu, te tako biti od velike koristi kako lokalnoj zajednici tako i farmerima.\nU navedenom projektu, kako je rekla, učestvuju opštine nosioci sertifikata BFC, a taj program provodi Privredna komora u RS još od 2013. godine.\n"U pitanju je standard kvaliteta lokalnih samouprava koje ispunjavajući njegove uslove, dokazuju da su povoljno poslovno okruženje kako za ekonomiju tako i za građane koji žive na toj teritoriji. U program su uključeni Bosna i Hercegovina, Sjeverna Makedonija, Hrvatska, Srbija i Crna Gora", navodi se u saopštenju Grada Prijedora.\nVršilac dužnosti načelnika Odjeljenja za poljoprivredu i ruralni razoj, Danijel Egić, rekao je da ovaj grad pod zakupom ima oko 350 hektara i 79 hektara koji su izdani od strane Ministarstva poljoprivrede RS.\nEgić je naveo da uvođenje savremenih tehnologija u domaću poljoprivrednu proizvodnju, nosi sa sobom i dozu otpora, s obzirom da naši ljudi koji žive na selu i bave se poljoprivredom, većinom su stariji, što je na početku usporavalo implementaciju projekta.\nObezbjeđena i obuka za rad sa softverom\n"Nastojali smo da iz svih tih domaćinstava izvučemo mlađu populaciju, koja je informatički pismena, kako bi mogli učestvovati i sprovoditi ga", naglasio je on.\nEgić je podsjetio da su za odabrane korisnike, koji imaju osnovno znanje iz informatike, obezbjedili obuku za rad na pomenutoj platformi, a vremenom će se u nju uvoditi i ostalo stanovništvo.\n"To za sada nije obavezno za zakupce, ali se razmišlja u tom pravcu i iskreno volio da imamo te podatke jer bi nam mnogo značili i u fazi u kojoj se nalazimo, da znamo", poručuje, dodajući da je isto tako korisno i u budućem planiranju podsticajnih mjera ili kaznenih, u slučaju nekih nepoštovanja procedure.\nPoljoprivredno zemljište Zakup zemljišta Savremene tehnologije Poljoprivredna proizvodnja Kvalitet zemljišta Digitalizacija


U petak online aukcija za obnovu lektirnog fonda Osnovne škole Kaćuni - Top Vijesti\nU petak online aukcija za obnovu lektirnog fonda Osnovne škole Kaćuni\nOsnovna škola Kaćuni u proteklih godinu dana realizuje niz zanimljivih aktivnosti s ciljem obnavljanja lektirnog fonda za učenike, a jedna od njih jeste online aukcija predmeta poznatih bosanskohercegovačkih sportista. Zbog epidemiološke situacije u Bosni i Hercegovini i svijetu, aukcija će se održati online u petak, 18. februara od 18:00 sati i to na facebook stranici aukcije: https://www.facebook.com/skolakacuni.\nAukcija će se realizovati na način da će svi učesnici i zainteresovani svoje ponude postavljati u komentare objava, a rok za iste je 19:00 sati, kada će organizator, po principu najviše ponude, objaviti rezultate aukcije. Na prvoj online aukciji će se naći dres i sprinterice bosanskohercegovačkog atletičara Amela Tuke, sa potpisom i upisanim najboljim vremenom koje je ostvario – 1:42:51.\nU sprintericama je trčao na Olimpijskim igrama u Tokiju. Također, među predmetima na aukciji će biti ponuđen i potpisan dres (AS Roma) najboljeg bosanskohercegovačkog fudbalera, Edina Džeke, dres reprezentacije Turske Emira Preldžića, kao i potpisan dres ženske košarkaške reprezentacije Bosne i Hercegovine sa Eurobasketa 2021. Sva prikupljena sredstva na aukciji bit će usmjerena u kupovinu i nabavku knjiga za potrebe školske biblioteke Osnovne škole Kaćuni.\nOvo je druga aktivnost OŠ Kaćuni s ciljem obnavljanja lektirnog fonda, a tokom prve , Jedan bon – jedna knjiga, sakupljeno je preko 10 hiljada KM, za koje je kupljeno preko 700 knjiga, te je obnovljena prostorija školske biblioteke.\nTagsaukcija kacuni knjige lektire online prodaja uslovi